Мамлакатимизда ёшларни ҳар томонлама қўллаб-қувватлаш, уларнинг иқтидорини юзага чиқариш, эзгу ташаббусларининг кенг қанот ёйишига кўмаклашиш давлатимиз сиёсатининг устувор йўналишларидан биридир.\nАна шундай беқиёс ғамхўрлик туфайли бугун йигит-қизларимиз турли соҳаларда ўзлигини намоён этиб, ҳеч кимдан кам эмасликларини исботламоқда. Президентимизнинг жорий йил 6 февралдаги “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги қарори ҳам навқирон авлодга кўрсатилаётган юксак эътиборнинг яққол ифодасидир.\nБу ҳақда пойтахтимиздаги Ёшлар ижод саройида иш бошлаган “Ватаним тараққиётига менинг ҳиссам” шиори остидаги II Республика кўргазмасида ҳам алоҳида таъкидланди.\nЎзбекистон Республикаси Савдо-саноат палатаси, Касаба уюшмалари Федерацияси Кенгаши, Марказий банк, Фермерлар кенгаши, “Камолот” ЁИҲ, Давлат Солиқ қўмитаси ҳамда “Ҳунарманд” уюшмаси ҳамкорлигида ташкил этилган мазкур кўргазмада ёш тадбиркорлар, фермер ва ҳунармандлар, касб-ҳунар коллежлари битирувчилари қатнашди.\nТаъкидлаш жоизки, юртимизда кичик бизнес ва хусусий тадбиркорлик соҳасини ривожлантиришда ёшларнинг ҳам салмоқли ҳиссаси бор. Кейинги йилларда уларнинг саъй-ҳаракати билан жойларда кўплаб хўжалик субъектлари ташкил қилинаётгани, даромадли иш ўринлари яратилаётгани ана шундан далолат беради.\nНавбатдаги кўргазманинг ҳудудий босқичлари жорий йилнинг май — июнь ойларида республикамизнинг барча ҳудудларида ташкил этилди. Уларда жами 780 нафар навқирон тадбиркор, фермер ва ҳунарманд ўз маҳсулотларини намойиш қилди. Кўргазманинг республика босқичи эса иштирокчилар ҳамда маҳсулот турларига янада бойлиги билан алоҳида ажралиб туради.\n— Фарғона компьютер технологиялари касб-ҳунар коллежини тамомлаганман, — дейди “Style of Young Lady” масъулияти чекланган жамияти раҳбари Одинахон Рўзиалиева. — Мамлакатимизда ёшлар тадбиркорлигига катта эътибор берилаётгани мени ҳам руҳлантириб юборди. Шу боис “Қишлоқ қурилиш банк” АТБнинг вилоятимиздаги минтақавий филиалидан кредит олиб, бизнесимни йўлга қўйдим. Ҳозир корхонамизда 20 хилдан ортиқ трикотаж маҳсулотларини ишлаб чиқараяпмиз. Буни қарангки, қисқа муддатда маҳсулотларимизни хорижлик харидорларга сотишга ҳам улгурдик. Шу кунларда эса венгриялик ҳамкорлар билан шартнома тузишни кўзда тутаяпмиз. Албатта, корхонамизнинг бундай муваффақиятлари ёш ишчи-ходимларнинг янгиликка интилиши билан чамбарчас боғлиқ.\nШунингдек, тадбирда банк-молия муассасалари, консалтинг марказлари, жамоат ташкилотлари ёшлар тадбиркорлигини қўллаб-қувватлашга қаратилган лойиҳалари ва хизмат турларини таклиф этаётгани ҳам эътиборга моликдир.\n— “Соғлом бола йили” Давлат дастури ҳамда коллеж битирувчилари тадбиркорлигини ривожлантиришга қаратилган тегишли чора-тадбирларнинг ижросини таъминлаш мақсадида “Микрокредитбанк” акциядорлик тижорат банки томонидан жами 40 млрд. сўм маблағ ажратиш кўзда тутилган эди, — дейди мазкур молия муассасаси бўлим бошлиғи Улуғмурод Холбеков. — Ўтган давр ичида унинг 32,4 млрд. сўми ишбилармон ёшларга берилди.\n— Тадбиркорликни бошлашимизда “Микрокредитбанк”нинг Жарқўрғон филиалидан 68 миллион сўмлик кредит олганимиз қўл келди, — дейди “Жарқўрғон зиё” масъулияти чекланган жамияти раҳбари Севара Аҳмедова. — Айни пайтда корхонамизда ўн нафар ёш мутахассис меҳнат қилаётган бўлса, улар томонидан тўқилаётган пайпоқлар сифатлилиги боис буюртмачиларимиз сафи тобора кенгаймоқда. Харидорлар таклифи асосида йил охиригача кийим-кечак ишлаб чиқаришни ҳам режалаштириб турибмиз. Бунинг учун шароит ҳам, имконият ҳам етарли. Кўргазмада намойиш этилаётган енгил саноатнинг қатор тармоқлари маҳсулотлари, амалий санъат намуналари ҳамда инновацион лойиҳалар, рационализаторлик ишланмалари иштирокчиларда катта қизиқиш уйғотаяпти. Бундан ташқари, тадбирда ёш фермерлар томонидан етиштирилган сархил мева-сабзавот, полиз маҳсулотлари, турли дуккакли экинлар намойиш қилиндики, бу ҳам бугунги ёшларимизнинг том маънода ўз ишининг устасига айланаётганини кўрсатади.\nКўргазма давомида ёш тадбиркор ҳамда энди фаолиятини йўлга қўймоқчи бўлган интилувчан йигит-қизларга малакали мутахассислар томонидан мамлакатимизда соҳа ривожи учун жорий қилинаётган енгиллик ва имтиёзлар, уларни кенг қўллаб-қувватлашга қаратилган турли лойиҳалар ҳамда тавсияларни ўз ичига олган ўқув-семинарлари, маҳорат дарслари ташкил этилмоқда.\nМазкур рукндаги бошқа мақолалар: « Қисқа сатрларда\tХалқаро ҳамжамият Ўзбекистоннинг фаровонлик даражасини муносиб баҳоламоқда »


Легионерларимиз сони яна биттага кўпайди\n19 март, 2021, 18:13\nУнда ОФК Кубогида иштирок этиш имконияти мавжуд.\nҚирғизистоннинг “Олой” жамоаси ўз сафига ўзбекистонлик футболчи Санжар Тўрақуловни қўшиб олди. Ушбу ярим ҳимоячи бунгача Ғузорнинг “Шўртан” клуби шарафини ҳимоя қилган. Тўрақулов расман “Олой” аъзосига айлангач, sports.uz учун қуйидагиларни айтди:\n- Клуб директори ва мураббийлари томонидан таклиф бўлди ва менга маъқул келгач, рози бўлдим. Илгари икки йилча Қирғизистон чемпионатида ўйнаганим учун мени билишарди ва шу боис таклиф билан чиқишди.\n“Олой” билан бир йиллик шартнома туздим. Жамоа ОФК Кубогида иштирок этади. Шунинг учун бу ерга келдим. Яхши шароитлар бор. Биз легионерлар учун квартира ажратилган.\nТўғри, бу ернинг савияси пастроқ. Ҳаммаси футболчининг ўзига боғлиқ деб ўйлайман. Қаерда ўйнашидан қатъий назар ўз устида ишласа, ўсишда давом этаверади. ОФК Кубогида тўп суриш мақсадида “Олой”нинг таклифини қабул қилдим, - деди Санжар Тўрақулов.


Олмалиқ шаҳрида «Ulug’ yo’l» газетаси томонидан ҳуқуқий мавзуда семинар-тренинг ташкил этилди | Xushnudbek.uz\n19.01.2017\tin Ижтимоий-иқтисодий Фикр билдиринг\n2017 йил 17 январь куни Олмалиқда «Ulug’ yo’l» газетаси таҳририяти ташаббуси билан “Қомусим ‒ бахтим менинг” грант лойиҳаси доирасида семинар-тренинг ташкил этилди. Олмалиқ шаҳар 18-мактабда ўтказилган тадбирда мактаб директорларининг маънавий-маърифий ишлар бўйича ўринбосарлари, маҳалла фаоллари ва ўқувчилар иштирок этди.\nУстозлар ва ўқувчилар тўла залга бир зум жимлик чўкди. Аммо кўп фурсат ўтмай бирин-кетин қўллар кўтарилди.\n‒ Қани, эшитамиз..\n‒ Бепул таълим олиш ҳуқуқига эгамиз…\n‒ Касал бўлиб қолсак шифохонада даволашади…\n‒ Хоҳлаган лицей ё коллежга кириб ўқишимиз, ўзимиз ёқтирган касб-ҳунарларни эгаллашимиз мумкин…\n‒ Жуда тўғри, ‒ деди ўз машғулотида ўқувчиларнинг билимини ўзига хос тарзда синаб кўраётган Олмалиқ шаҳар ФҲДЁ бўлими мудираси, III даражали адлия маслаҳатчиси Дилноза Алимова. ‒ Биласизми, болалар, афсуски, ҳамма мамлакатларда ҳам болаларнинг бундай имкониятлари йўқ. Дунё миқёсида уларга нисбатан зўравонлик, шафқатсиз муомалада бўлиш ҳолатлари ҳамон кузатилмоқда, болаларнинг оғир меҳнатга жалб этилаётгани, таълим олиш ҳуқуқининг чеклангани, болалар савдоси каби муаммолар ҳамон долзарблигича қолмоқда. Шу боисдан ҳам халқаро ҳамжамият халқаро ҳуқуқий нормалар орқали дунё давлатларини бола ҳуқуқларини ҳимоя қилишга чорлаб келмоқда. БМТ Бош ассамблеяси томонидан 1989 йил 20 ноябрда бола ҳуқуқларини ҳимоя қилиш борасидаги халқаро ҳуқуқий ҳужжат ‒ «Бола ҳуқуқлари тўғрисида»ги Конвенция қабул қилингани бу борадаги муҳим қадам бўлди.\nБола ҳуқуқлари ҳақидаги универсал расмий кодекс ҳисобланган ушбу конвенция ҳақида эшитганмисиз? Келинглар, аввало ана шу ҳақда суҳбатлашамиз.\nКонвенциянинг барча моддалари бола ҳуқуқлари ҳимоясини кучайтиришга, яъни яшаш, ривожланиш, жамият ҳаётида фаол иштирокини ҳимоя қилиш ва таъминлашга қаратилгани билан ниҳоятда аҳамиятлидир. Мазкур конвенция респуб-ликамиз қўшилган илк халқаро ҳуқуқий ҳужжатлардан бири ҳисобланади. Бинобарин мамлакатимиз болалар манфаатлари ва ҳуқуқларини ҳимоя қилишга доир барча асосий халқаро ҳужжатларга қўшилган.\nДилноза Алимова ана шулар хусусида атрофлича сўз юритар экан, мустақил мамлакатимизда бола туғилган кунидан бошлаб ўз ҳуқуқига эга бўлишини алоҳида таъкидлаб ўтди. Биринчи Президентимиз Ислом Каримов Ўзбекистон Республикаси Олий Мажлисининг IХ сессиясида сўзлаган нутқида: «Ота-онанинг фарзанд олдидаги бурчи унга яхши ном қўйиш, яхши муаллим қўлига топшириб, саводини чиқариш, илмли, касб-ҳунарли қилиш, бошини икки, уйли-жойли қилишдир», – деган эди. Бундай ҳуқуқларни ҳимоя қилиш қонунлаштириб қўйилди. Бош Қомусимизнинг 64-моддасида: «Ота-оналар ўз фарзандларини вояга етгунларига қадар боқиш ва тарбиялашга мажбурлар…», 65-моддада эса «Фарзандлар ота-оналарининг насл-насабидан қатъи назар, қонун олдида тенгдирлар», деб кафолатланган.\nЁшларнинг ҳуқуқ ва эркинликлари масаласи Конституциямизнинг бир қатор моддаларида ўз ифодасини топган. Энг муҳими, унинг муқаддимасидаёқ бу борада ҳозирги ва келажак авлодлар олдидаги юксак масъуллик ҳақида сўз боради.\nМамлакатимизда ёш авлодга бўлган бундай беқиёс ғамҳўрликни ҳис қилиш бахтли болаликдан далолат беради, Она Ватанимизга меҳр-муҳаббатимиз янада жўш уради, шундай эмасми?\n‒ Шундай, шундай!…\nФҲДЁ бўлими ҳақида нималарни биласиз?\nУшбу савол янграши билан ўқувчилар бирин-кетин жавоб беришга шошилдилар:\n‒ Турмуш қураётган ёшларнинг никоҳини қайд этади…\n‒ Чақалоқ туғилса гувоҳнома беради…\n‒ Кимдир исм-фамилиясини ўзгартирмоқчи бўлса шу идорага мурожаат қилади…\n‒ Тўғри, ‒ ҳозиржавоб ўқувчилардан мамнун бўлиб деди маърузачи ва жавоб-ларни тўлдириш мақсадида ушбу масхсус давлат органи ҳақида атрофлича маълумот бера бошлади.\nИжтимоий муносабатлар шароитида бир шахс ҳуқуқларини иккинчи шахс ҳуқуқларидан фарқлаш, инсоннинг ҳуқуқ ва мажбуриятларини аниқ ифодалаш давлат ва жамият бошқарувида муҳим омил саналади, таъкидлади Д.Алимова. Бунда шахснинг туғилиши, ўлими, шунингдек, муайян ёшга етганда никоҳини тузиш ёки никоҳдан ажралиш каби фактларни тегишли тарзда расмийлаштириш тақазо этилади. Фуқароллик ҳолати далолатномаларини ёзиш бўлими мазкур фактларни қайд этиш ва уларнинг ҳисобини юрититувчи махсус давлат органи ҳисобланади. Шунингдек, фарзандликка олиш, оталикни белгилаш, фамилия, исм, ота исмини, жинсни ўзгартириш каби воқеа ва фактлар фуқаролик ҳолатлари далолатномаларда уларга тегишли ўзгартиришлар киритиш ҳам ана шу идора орқали амалга оширилади.\nСеминар-тренингда Дилноза Алимова мавзу юзасидан иштирокчиларни қизиқтирган саволларга атрофлича жавоб қайтарди.\n“Сиз ёшларга ҳавасимиз келади…”\nНавоий давлат кончилик институти Олмалиқ кон-металлургия факультети профессори Турсунали Мирзақулов тадбирдаги ўз сўзини ана шу таъкид билан бошлади. Мамлакатимизда ёш авлоднинг билим олиши, касб-ҳунар эгаллаши, келажак ҳаётда муносиб ўрин эгаллаш учун барча шароит яратиб берилаётир. Буларнинг барчаси баркамол авлод тарбияси йўлидаги улуғ ва эзгу ишлар сирасига киради, деди у ва ўқувчи ёшларни мавжуд имкониятлардан тўғри фойдаланишга даъват этди. Фурсатдан фойдаланиб, ўзи фаолият кўрсатаётган институтнинг Олмалиқдаги факультети фаолияти хусусида сўзлаб берди.\nУшбу факультет 2001 йилда саксон нафар талабани ўқитиш билан қайта иш бошлаган эди. Ҳозирги кунда бу ерда олти йўналиш бўйича 950 нафардан зиёдроқ нафар талаба таҳсил олмоқда. Келгусида ушбу олий таълим даргоҳи фаолиятини кенгайтириш режалаштирилаётгани ҳам сиз ўқувчи ёшлар учун катта имконият ҳисобланади, деди профессор.\nЎқувчи ёшлар орасида тўқликка шўхлик қилиб, олтинга тенг дамларини беҳуда ўтказиб юбораётганлар йўқ эмас. Бугунги кунда билим олиш, китоб ўқиш ўрнига уяли алоқа воситалари ва интернетга боғланиб қолиш, виртуал дунё оламига шўнғиб кетиб, атрофидагиларни унутиб қўйиш ҳолатлари кузатилмоқдаки, бу аянчли оқибатларга олиб келишини унутмаслик керак. Биз тўкис ва фаровон ҳаёт кечириш билан бирга, Бош Қомусимизнинг 48-моддасида белгиб қўйилганидек, Конституция ва қонунларга риоя этишимиз, бошқа кишиларнинг ҳуқуқлари эркинликлари, шаъни ва қадр-қимматини ҳурмат қилишимиз лозим. Ёки 49-моддага кўра, халқимизнинг тарихий, маънавий ва маданий меросини авайлаб асрашишимиз, 50-моддага кўра, атроф муҳитга эҳтиёткорона муносабатда бўлишимиз зарур.\nТурсунали Мирзақуловнинг ёшларнинг жамоат жойида ўзини тутиши, катталар билан муомаласи, бўш вақтлардан қандай фойдаланиши лозимлиги хусусидаги ибратли фикр-мулоҳазалари барчанинг диққатини тортди. Айниқса, у китобхонлик масаласига алоҳида урғу берди. Бугун китоб ўқийман деган одам учун кутубхоналар кўп, китоблар етарли. Олмалиқда техника фанлари доктори, профессор Абдурашид Ҳасанов салкам қирқ йиллик қайноқ илмий фаолияти давомида йиққан минглаб китобларим бекор чанг босиб ётмасин, дея маҳалла аҳли учун кутубхона очди. Шахсан ўзим ҳам 5-6 минг китобдан иборат шахсий кутубхонамдан одамлар эмин-эркин фойдаланса дейман…\nСеминар-тренингда Олмалиқ шаҳар халқ таълими муассасалари фаолиятини методик таъминлаш ва ташкил этиш бўлими маънавий-аҳлоқий тарбия шўъбаси раҳбари Тўрақул Ҳайдарқулов, меҳнат фахрийси Турсунали Юсупов, шаҳардаги “Бўстон” маҳалласи фаоли Пардавой Рисқулов, 21-мактабнинг маънавий-маърифий ишлар бўйича директор ўринбосари Маҳфират Нурматова ва бошқалар сўзга чиқиб, мавзу юзасидан ўз фикр-мулоҳазалари билан ўртоқлашдилар.\nЎзбекистон Республикаси Олий Мажлиси ҳузуридаги ННТ ва фуқаролик жамиятининг бошқа институтларини қўллаб-қувватлаш Жамоат фонди Грант олиш учун ҳар йили қатор танловлар эълон қилиб келади. “Ulug’ yo’l” газетаси ижодий ходимлари томонидан тақдим этилган “Қомусим ‒ бахтим менинг” лойиҳаси Жамоат фондининг 2016 йилги қўшимча 7-танловида ғолиб иштирок этди ва янги йил арафасида Парламент комиссиясининг қарорига кўра лойиҳа ғолиб деб топилди.\nСеминар-тренингни бошқариб борган лойиҳа раҳбари Неъмат Душаев иштирокчиларга ана шу ҳақда маълумот берди.\n‒ Таҳририятимиз грант лойиҳаси доирасида халқ таълими бўлими ва бошқармалари, ҳуқуқни муҳофаза қилувчи органлар билан ижтимоий шерик-ликда йил давомида Асосий Қонуннинг мазмун ва моҳиятини тушунтириб беришга қаратилган маърифий-тарғибот ишларини ташкил этади. Лойиҳа календарь режасига кўра Ангрен ва Олмалиқ шаҳарлари ҳамда Оҳангарон туманида қатор ҳамкор ташкилотлар билан биргаликда семинар-тренинглар ўтказади. Газета саҳифаларида ушбу тадбирлар тафсилоти ва Ўзбекистон Республикаси Конституциясига бағишланган туркум мақолалар чоп этиб борилади, ‒ деди лойиҳа раҳбари.\nЛойиҳада режалаштирилган тадбирларнинг дастлабкиси бугун Олмалиқ шаҳрида ўтказиляпти. Навбатдаги тадбиримиз февраль ойида Ангрен шаҳрида нотариал идоралари ва шаҳар ХТМФМТ ва ТЭ бўлими билан ҳамкорликда “Бола ҳуқуқлари ҳимояси” мавзусида семинар-тренинг шаклида ташкил этилади.\nТадбирда фикр-мулоҳазалари, так-лифлари билан фаол иштирок этган ўқувчилар “Ангрен зиё” масъулияти чек-ланган жамият томонидан китоблар билан тақдирланди.\nСеминар-тренингга мезбонлик қилган 18-мактаб директори Нортожи Топилова тадбирни якунлаб берар экан, икки ярим соат давомидаги бевосита жонли мулоқот барча учун жуда фойдали кечганини алоҳида таъкидлади ва ташкилотчиларга ўз ташаккурини билдирди.\nМатн: Моҳира Қодирова, лойиҳа тренери


1 ва 3 турлардаги орал, икки валентли полиомиелит вакцинаси – medu.uz – Дорилар ҳақида маълумотлар ўзбек тилида\n1 ва 3 турлардаги орал, икки валентли полиомиелит вакцинаси\nHome Йўриқномалар 1 ва 3 турлардаги орал, икки валентли полиомиелит вакцинаси\n1 ВА 3 ТУРЛАРДАГИ ОРАЛ, ИККИ ВАЛЕНТЛИ ПОЛИОМИЕЛИТ\nПрепаратнинг савдо номи: 1 ва 3 турлардаги орал, икки валентли полиомиелит вакцинаси\nДори шакли: перорал юбориш учун суспензия, 20 доза (2,0 мл) флаконда\nВакцинанинг бир дозаси (0,1 мл ёки 2 томчи) қуйидагиларни сақлайди:\nфаол моддалар – полиомиелит вируси тип 1* LS-c2ab штамми (тирик аттенуирланган) камида 6.0 log ЦПД50**,\nполиомиелит вируси тип 3* Leon 12a1b штамми камида log 5.8 ЦПД50**,\nёрдамчи моддалар: инсон альбумини 1,0 мг, магний хлориди эритмаси qs, буферли эритма Hepes qs.\n* Веро ҳужайраларида етиштирилган.\n**цитопатик доза, 50% ҳужайра микроорганизмларини шикастлайдиган (инфекцион вирус бирликлар)\nФармакотерапевтик гуруҳи: полиомиелитга қарши вакцина.\nАТХ коди: J07BF02.\nВакцина Веро ҳужайраларида етиштирилган, фильтрланган ва тозаланган, тирик аттенуирланган полиомиелит вирусининг 2 тури асосида тайёрланган.\nВакцинани оғиз орқали қабул қилингандан сўнг, вакцина вирусининг штамми ингичка ичакка ўтади ва аҳлат билан бирга чиқарилади. Вакцина вируси билан индукция қилинган иммун жавоб, табиий инфекция билан индукция қилинган иммун жавобга ўхшаш бўлади. Натижада ингичка ичакда антитела ва секретор А иммуноглобулини ишлаб чиқарилади. Маҳаллий иммунитет ёввойи штамм томонидан чақирилган инфекцияни профилактикасида роль ўйнайди ва вирусни оғиз ва аҳлат билан экскрециясига (чиқарилишига) таъсир қилади. Вакцина вирусининг бундай экскрецияси вакцинация оладиган бола билан мулоқотда бўлувчи одамларнинг ҳам билвосита вакцинациясига ёрдам беради, яъни пассив иммунитетни келтириб чиқаради. Бу тирик полиомиелит вакцинасининг эпидемик назоратдаги аҳамиятини оширади.\nОғиз орқали қабул қилинадиган, икки валентли 1 ва 3 турдаги полиомиелит вакцинаси Миллий вакцинация календарига мувофиқ болаларни полиомиелитга қарши режали профилактик иммунизация қилиш учун мўлжалланган\nБирламчи вакцинация курси 1 ойлик интервал билан перорал юборилган вакцинанинг 3 та кетма-кет дозасини ўз ичига олади.\nЮқори эндемик районларда вакцинация жадвали бола туғилганида перорал юборилган вакцинанинг 1 дозасини, кейинчалик вакцинани 1 дозадан бола ҳаётининг 6 ҳафтаси, 10 ҳафтаси ва 14 ҳафтасида перорал юборилишини ўз ичига олади.\nҲар кандай ҳолатда ҳам, вакцина ҳар бир давлатда белгиланган вакцинация тартиби бўйича юборилиши керак.\nВакцина билан кўп дозали дори томчилатгич (пипетка) бирга берилади, вакцинанинг бир дозаси 2 томчи (0,1 мл) дан иборат. Мультидозали флаконнинг томчилатгичи (пипеткаси) ишлатилганида сўлак контаминацияси (тегиб кетиш натижасида ифлослашиши) ни олдини олиш чораларини кўриш лозим.\nУшбу вакцина фақат перорал юборилади.\nЭнг кўп учрайдиган нохуш реакцияси тана ҳароратини ошиши бўлиши мумкин.\nЖуда кам ҳолатларда вакцина вирусининг вирулентлигини организмда тикланиши натижасида ривожланадиган Вакцина билан ассоциацияланган паралитик полиомиелит (ВАПП) қайд этилиши мумкин. Мазкур реакция вакцинациядан кейин 4-8 ҳафта давомида юз бериши мумкин. ACIP маълумотларига мувофиқ поствакцинал фалажни умумий юз бериш хавфи 2,4 миллион тақсимланган дозадан 1 та ҳолат сифатида баҳоланади. Бироқ поствакцинал фалажни юз бериш хавфи биринчи дозадан кейин юқорироқ бўлиб, 750 000 қўлланилган дозадан 1 та ҳолат сифатида баҳоланади.\nУч валентли полиомиелит вакцинаси қўлланилгандан кейинги икки валентли вакцинанинг кейинги дозалари қуйидаги ножўя самараларни чақирган, лекин уларнинг учраш тезлиги номаълум1:\nжуда хам кам ҳолларда: Джиллиан-Бар синдроми\nчала туғилган чақалоқларда (≤ 28 ҳафталик туғилганларда) апноэ\n1 спонтан ҳисоботларга асосланган, ушбу ножўя реакциялар ишлатилгандан кейин жуда кам ҳолларда қайд этилган ва кўнгилли равишда хабар берилган бўлиб, популяция ўлчами номаълум, шу сабабли учраш тезлигини ҳар доим ҳам баҳолаб бўлмайди.\nВакцинанинг ҳар қандай компонентига, шунингдек неомицин, стрептомицин ва полимиксин В га (уларнинг жуда оз миқдори вакцинада бўлиши мумкин) маълум ўта юқори сезувчанлик ёки тирик полиомиелит вакцинасини илгариги юборилишига жиддий ножўя реакцияда,\nтуғма ёки орттирилган иммунтанқислик, шу жумладан дори-воситаларни қабул қилиш, лейкоз, лимфома ёки бошқа хавфли ўсмалар оқибатида юз берган иммунтанқисликда қўллаш мумкин эмас.\nДориларнинг ўзаро таъсирига йўл қўймаслик учун, қўллаш вақти вакцинация вақти билан тўғри келиб қолган ҳар қандай даволаш тўғрисида шифокорга хабар бериш лозим.\nВакцинани парентерал юбориш мумкин эмас!\nВакцинани юбориш вақтида ёки бевосита юборилганидан кейин қусиш ёки диарея юз берган ҳолларда, вакцинанинг такрорий дозаси ушбу симптомлар йўқолгандан сўнггина юборилиши мумкин.\nТана ҳароратини ошиши билан кечувчи касалликлар, инфекцион касалликларнинг ўткир кўринишлари ривожланган ҳолларда, вакцинацияни бемор тўлиқ тузалгунга қадар кечиктириб туриш керак.\nВакцина вируси аҳлат билан чиқарилиши ва вакцинацияланган бола билан яқин контактда бўлувчи одамларнинг, шу жумладан ҳомиладор ва эмизикли аёлларнинг организмига тушиши мумкин. Клиник эпидемиологик тадқиқотларда, уч валентли вакцина қўлланганидан сўнг бирон-бир конгенитал нуқсонлари ривожланиши ёки эмбриотоксик таъсири аниқланмади.\nЧала туғилган чақалоқларда (28 ҳафтадан кам) ва анамнезида респиратор етишмовчилиги бўлган чақалоқларда апноэ рўй бериши хавфи борлиги сабабли, 48-72 соат мобайнида апноэ рўй бериши эҳтимоли туфайли, нафас фаолиятини доимий мониторингини амалга ошириш лозим.\nУшбу вакцина фақат болаларда қўллаш учун мўлжалланган.\n2,0 мл дан препарат, хлорбутил резина тиқин билан беркитилган ва алюмин қалпоқчалар билан қисилган рангсиз шиша (I турдаги) флаконда, мультидозали томчилатгич (пипетка) билан комплектда.\n10 та флакондан давлат ва рус тилларидаги қўллаш бўйича йўриқномаси билан бирга картон қутиларга жойлаштирилган.\n-20°C ҳароратда (музлатгич камерасида) сақлансин.\nВакцина эритилганидан кейин 6 ой мобайнида совутгичда (+2°C дан +8°C гача бўлган ҳароратда) сақланиши мумкин.\nЎрам биринчи марта очилгандан кейин сақлаш муддати.\nОдатдаги иммунизацияни (2015 йил август) ўтказишда икки валентли орал тирик полиомиелит вакцинаси бўлган кўп дозали флаконларни ишлатиш буйича ЖССТ сиёсатига мувофиқ, иш куни давомида вакцинанинг бир ёки бир нечта дозаси олинган, ОПВ вакцинаси бўлган кўп дозали флакон, агар бундай ҳолатларда қуйидаги зарурий шартлар бажарилса 28 кун давомида такроран ишлатилиши мумкин, яъни:\nВакцина ЖССТ томонидан малакали ўрганилган бўлса.\nВакцина ишлатилиши учун маъқулланган ва ЖССТ «Кўп дозали флаконларни ишлатиш» стандартига яъни\nhttp://www.who.int/immunization_standards/vaccine_quality/PQ_vaccine_list_en/en/index.html. стандартига мувофиқ.\nВакцинанинг яроқлилик муддати ўтмаган.\nВакцина тегишли температура шароитида сакланган ва унда вакцинани ишлатишга имкон берувчи, хароратини кўрсатиб турадиган Вакцина флаконининг Индикатори температура датчиги бўлса,\nАгар вакцина юқорида келтирилган талабларга жавоб бермаса, у ҳолда флакон биринчи марта очилганидан сўнг вакцинаси бўлган флакон 6 соатдан сўнг утилизация килиниши керак.\nВакцина Флакони Индикатори (ВФИ)\nИчки квадрат айланага нисбатан анча оч рангда. Агар яроқлилик муддати ўтмаган бўлса, вакцинани ишлатиш МУМКИН.\nИчки квадрат айланага нисбатан хали хам бироз очроқ рангда. Агар яроқлилик муддати ўтмаган бўлса, вакцинани ишлатиш МУМКИН.\nИчки квадрат айлана билан бир хил рангда. Вакцинани ишлатиш МУМКИН ЭМАС.\nИчки квадрат айланага нисбатан тўқроқ рангда. Вакцинани ишлатиш МУМКИН ЭМАС.\nВакцина флакони индикатори (ВФИ) ЖССТ томонидан етказиб бериладиган ОПВЕРО вакцинаси маркировкасининг бир қисми ҳисобланади. Флакон ёрлиғидаги рангли белги ВФИ ҳисобланади. Ушбу белги давом этувчи иссиқликка таъсирчан бўлиб, флаконга кўрсатилган иссиқлик таъсирлари ҳақидаги маълумотларни тўплайди. Агар иссиқлик таъсири вакцинани қўллаб бўлмайдиган, яроқсиз ҳолга келтириш учун етарли бўлган бўлса, белги пировард истеъмолчини бу ҳақида огоҳлантиради\nВФИ моҳиятини англаш осон. Бунинг учун марказий квадратга назар солиш керак. Иссиқлик таъсири натижасида унинг ранги оч рангдан тўқ рангга ўзгариб боради. Марказий квадратнинг ранги айлана рангига нисбатан очроқ бўлиб тургунига қадар вакцина ишлатилиши мумкин. Квадратнинг ранги айлана ранги билан бир хил бўлиши билан, ёки айланага нисбатан тўқроқ рангда бўлиши билан, флакон йўқ қилиниши керак.\nФақат ихтисослаштирилган тиббий муассасалар учун\n5 % ЙОДНИНГ СПИРТЛИ ЭРИТМАСИ20.03.2018Кейингиси


Қулупнай фойдалими ёки зарарли? | Tarovat.uz\nBosh sahifa Salomatlik Қулупнай фойдалими ёки зарарли?\nVaqti: 07.05.2019 Rukn: SalomatlikSharhlar yo’q\nБаҳор фаслида кўпчилик ўзини ҳолсиз ва камқувват ҳис қилади. Бундай ҳолатда эса бизга мева ва сабзавотлар ёрдамга келади. Улар орасида эса нафақат болалар, балки катталар ҳам севиб истеъмол қиладиган қулупнай ҳам бор…\nХўш, ҳозирда севиб истеъмол қилаётганингиз қулупнай таркибида қандай шифобахш ҳусусиятлар мавжудлигини биласизми? Олимларнинг айтишича, қулупнайнинг кунлик истеъмоли бутун йил давомида имунитетни мустаҳкамлашга хизмат қилар экан. Қуйида эса сиз билан қулупнайнинг бир қанча фойдали ҳусусиятларини кўриб чиқамиз.\n• 100 грамм қулупнай таркибида 40 грамм калория, 0,4 грамм ёғ, 0,8 грамм оқсил, 7,5 грамм углевод мавжуд.\n• Кўпчилик мавсум бошида қулупнай сотиб олишдан қўрқади. Унинг таркибида заҳарланишни келтириб чиқарувчи кимёвий моддалар бўлиши мумкин. Шунинг учун уни жуда эҳтиётлик билан танланг. Биринчидан, таъмга эътибор беринг, иккинчидан эса пишган қулупнай жуда хушбўй хидга эга бўлади.\n• Қулупнай иштаҳа очиш билан бирга ҳазм қилиш фаолиятини меъёрлаштиради, табиий сийдик ҳайдовчи восита бўлиб, организмдаги туз миқдорини нормаллаштиради.\n• Қулупнай жуда нозик тери билан қопланган бўлиб, уни фақат истеъмолдан олдингина ювиш мумкин. Агар бу ишни аввалроқ қилган бўлсангиз, унинг фойдали ҳусусиятлари йўқолади.\n• Калифорния штати дунё бўйича энг йирик қулупнай ишлаб чиқарувчи ҳисобланади. У ерда ҳар йили 1 миллиард тонна қулупнай йиғиб олинади.\n• Дунёдаги энг яхши, сифатли қулупнай Буюк Британияда етиштирилади. Белгия шаҳарларининг бирида эса қулупнайга бағишланган музуй мавжуд.\n• Қулупнай иммунитетини, кўзни ва асаб тизимини мустаҳкамлаш учун зарур бўлган кўплаб витамин ва минералларни ўз ичига олади.\n• Қулкпнай бош оғриғидан ва ёмон кайфиятдан халос бўлишга ва узоқ умр кўришга ёрдам беради ва ҳатто тишни ҳам оқартириш ҳусусиятига эга.\n• Сиз кунига ярим килограмм қулупнайни истеъмол қилишингиз мумкин. Шифокорлар буни энг мақбул миқдор деб ҳисоблашади. Аммо кўпроқ миқдори аллергия ёки ошқозон-ичак билан боғлиқ муаммоларга олиб келиши мумкин.\n• Қулупнайни қандай ювиш мумкин. Уни чуқур елим идишга совуқ сув солиб ёпиб қўйинг ва унда 7-10 дақиқага қолдиринг. Кейин қулупнайни олиб қоғоз сочиққа қўйинг. Агар бу усул билан барча бактериялар ва паразитлардан халос бўлишига ишонмасангиз, сувга олма ёки узум сиркасини қўшинг, 1 литр сувга 1 ош қошиқ миқдорида. Бундай «ҳаммом» дан кейин барча микроблар ўлиб қолади ва қулупнай узоқроқ сақланади.\n• Шуни таъкидлаш керакки, фақатгина қаттиқ қулупнай музлатиш учун мос келади. Юмшоқ қулупнай эса муздан тушганидан сўнг сўлиб қолади.


UzNews - Канада Ўзбекистондан мавсумий ишчиларни жалб қилиш имкониятини кўриб чиқмоқда\nКанада Ўзбекистондан мавсумий ишчиларни жалб қилиш имкониятини кўриб чиқмоқда\nИшчилар асосан қишлоқ хўжалиги, чорвачилик каби соҳаларда ишлаш учун келади.\nЎзбекистоннинг АҚШ ва Канададаги элчиси Жавлон Ваҳобов Канаданинг Британия Колумбияси провинцияси қишлоқ хўжалиги, озиқ-овқат ва балиқчилик вазири Лана Попҳам билан учрашди. Учрашувда томонлар Ўзбекистондан мавсумий ишчиларни жалб қилиш имкониятларини муҳокама қилишди.\nЛана Попҳамнинг қайд этишича, ҳар йили 12 мингга яқин мавсумий меҳнат муҳожирлари Британия Колумбиясига 5-6 ой муддатга, асосан, Мексика ва бошқа Лотин Америкаси давлатларидан вилоятнинг қишлоқ хўжалиги соҳасида ишлаш учун келади.\nВазир, шунингдек, Британия Колумбиясидаги барча саккизта қишлоқ хўжалиги ҳудуди ўзига хос ўсиш шароитларига эга эканлигини ва уларнинг ҳар бири бир қатор экинлар, чорвачилик ва қайта ишланган озиқ-овқат маҳсулотларини етиштириш билан машҳур эканлигини таъкидлади. Британия Колумбиясида 1500 дан ортиқ озиқ-овқат ва ичимликлар ишлаб чиқарувчи корхоналар мавжуд.\nЯқин кунларда Канада вазири Ўзбекистоннинг тегишли вазирлик ва идоралари вакиллари билан онлайн учрашув ўтказиб, қишлоқ хўжалиги соҳасидаги ҳамкорлик ва Ўзбекистондан Британия Колумбиясига мавсумий ишчилар жўнатиш масалаларини муҳокама қилади.


Медведев Башар Асаднинг хотиржам эканини маълум қилди\n16:12 / 23.10.2015\nСурия президенти Башар Асад Москвага уюштирган сўнгги сафари чоғида ўзини беш йил аввалгидек хотиржам тутди. Бу ҳақда Россия бош вазири Дмитрий Медведев ўз фейсбукида ёзди.\n“Уни сўнгги бор 2010 йил май ойида Дамашққа бўлган сафаримда кўрган эдим. Ўшанда Сурия бутунлай бошқача мамлакат эди – сокин ва ривожланган. 2011 йилдан сурияликлар ҳаёти дахшатга айланди: уруш, террор, ўлим, диний қадамжолар ва дунё аҳамиятига молик ёдгорликларнинг вайрон этилиши.\nҚайд этишни истардимки, йиллар ўтганига қарамасдан президент Асад Москвага уюштирган сўнгги сафари чоғида беш йил аввалгидек хотиржам ва вазмин эди”, - деди Медведов. Бош вазирининг қўшимча қилишича, Россия ҳеч қачон Сурия масаласидаги ўз позициясини ўзгартирмайди ва фақат қонуний ҳукуматни қўллаб-қувватлайди.\nЭслатиб ўтамиз, Сурия президенти Башар Асад 2015 йил 20 октябрь куни Москвага ташриф буюриб, россиялик ҳамкасби Владимир Путин билан музокаралар ўтказди. Учрашувда Россия олий раҳбариятининг вакиллари кенгайтирилган таркибда музокараларда иштирок этган.


4 июнь куни Ўзбекистонда кутилаётган об-ҳаво маълумоти - 3 Июня 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Июнь » 3 » 4 июнь куни Ўзбекистонда кутилаётган об-ҳаво маълумоти\nТошкент шаҳри. Республика Гидрометеорология марказининг хабар беришича, 4 июнь куни пойтахтда ҳаво ўзгариб туради, куннинг иккинчи ярмида қисқа муддатли ёмғир ёғиши, момақалдироқ бўлиши мумкин. Шамол ғарбдан 7–12 м/с тезликда эсади. Ҳарорат кечаси 15–17 даража илиқ, кундузи 28–30 даража иссиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Шамол шарқдан 7–12 м/с тезликда эсади. Ҳарорат кечаси 17–22 даража илиқ, кундузи 32–37 даража иссиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Шамол шарқдан 7–12 м/с тезликда эсади. Ҳарорат кечаси 15–20 даража илиқ, кундузи 30–35 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол ғарбдан 7–12 м/с тезликда, момақалдироқ пайтида баъзи жойларда 15–20 м/с гача кучайиши мумкин. Ҳарорат кечаси 15–20 даража илиқ, кундузи 28–33 даража иссиқ бўлади.\nҚашқадарё ва Сурхондарё вилояти. Ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол ғарбдан 7–12 м/с тезликда, момақалдироқ пайтида баъзи жойларда 15–20 м/с гача кучайиши мумкин. Ҳарорат кечаси 17–22 даража илиқ, кундузи 28–33 даража иссиқ бўлади.\nАндижон, Наманган ва Фарғона вилоятлари. Ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол ғарбдан 7–12 м/с тезликда, момақалдироқ пайтида баъзи жойларда 15–20 м/с гача кучайиши мумкин. Ҳарорат кечаси 15–20 даража илиқ, кундузи 25–30 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда ёмғир ёғади, момақалдироқ бўлиши мумкин Ғарбий шамол йўналишини ўзгартириб, шарқдан 7–12 м/с тезликда эсади, момақалдироқ пайтида баъзи жойларда 15–20 м/с гача кучайиши мумкин. Ҳарорат кечаси 9–14 даража илиқ, кундузи 18–23 даража иссиқ бўлади.


Қумқўрғондаги жар ямлаётган қишлоқ: уйлар вайрон бўлишда давом этмоқда\n16:09 / 06.04.2020\nKun.uz 2019 йилнинг 3 июлида «Оққапчиғай»нинг оқтомликларга етказаётган талафоти: Қумқўрғонда бир қишлоқни жар ямламоқда» сарлавҳали мақола эълон қилган, унда Сурхондарё вилоятидаги бир қишлоқ аҳли дуч келган муаммо баён этилганди.\nМақолада Қумқўрғон туманидаги Оқтом қишлоғидан ўтувчи Оққапчиғай селгасидан оқаётган сел оқимлари тупроқни ювиб юбориб, жарлик ҳосил қилаётгани; тупроқлар ўпирилиб, тобора тураржойларга яқинлашиб бораётгани ҳақида сўз юритган эдик.\nАйниқса, ўтган йилги талафот жуда катта бўлган. Серёғин келган баҳор ва селлар мавсумида жарлар ўпирилиб, одамлар истиқомат қилаётган уйларга жуда яқинлашиб қолган.\n«50-100 йилдан бери бу селга 6 метрлик сой бўлган. Оққапчиғай каналидан сел суви қўйиб юборилавериб, тиниқ сув захлаб, тупроқни ювиб, емириб юборавериб мана шу аҳволга келди. Бу тупроқ емирилаверса, жар йўлидаги хонадонларни вайрон қилиб кетаверади», – деган эди оқтомлик оқсоқоллардан Сафарали Мансуров.\n«Осмонга битта булут чиқса, мазамиз қочадиган бўлган. Ҳолимиздан бирор киши хабар оладими йўқми?» — деганди Ўғилой Юсупова.\n«Келган масъуллар ҳужжатимиз йўқлигини, ноқонуний ўтирганимизни баҳона ва пеш қилишмоқда. 40 йил олдин бу ерлар инсон яшамайдиган, чангалзорлар эди. Оққапчиғайда сув чиққанидан кейин шу ерларни ўзлаштирамиз деб, биз келиб жойлашдик, обод қилдик. Ўша пайтлар нега ҳеч ким келиб огоҳлантирмадики, бу ерлар хавфли жой, деб. Энди кадастр ва эгалик ҳуқуқини сўрашмоқда», — девди Шавкат Саидов ҳамда Турди бобо Норов.\nЎшанда биз мазкур масала юзасидан Қумқўрғон тумани ҳокимининг қурилиш масалалари бўйича ўринбосари Абдурашид Абдураҳимовдан изоҳ олган эдик.\n«Туманимизда ўтган йили ҳам селдан катта талафот кўрилган эди. Ўтган йилгидек талафот юз бермаслиги учун жуда кўп ишлар амалга оширилди. Сел йўллари очилди, зовурлар қазилди. Бу йил ёғингарчилик аввалги йилга нисбатан анча кўп бўлгани билан деярли талафотсиз ўтказдик.\nОқтом қишлоғи масаласида гапирадиган бўлсам, бу жойлар азалдан хавфли ҳудуд бўлиб келган. У ернинг тупроғи қумоқ (суглинок) ҳисобланади. Озгина сув билан ҳам емирилиб, тупроқ кўчиш, жар ҳосил бўлиш хусусиятига эга. Боз устига, йилдан йилга сел келавериб, жарликларни емириб, кенгайтириб кетаверган.\nҚолаверса, аҳоли у ерга ноқонуний жойлашган, шикоят қилаётганларнинг бирортасида эгалик ҳуқуқини берувчи ёки кадастр ҳужжатлари мавжуд эмас. Шундай бўлса-да, биз хавфни бартараф этишга ёрдам берамиз.\nБиз уларнинг айримларига хавфсиз ҳудудга кўчиш учун бошқа ер тақдим этганмиз. Лекин ўзлари кўчишни исташмаяпти.\nАйни пайтда селгада ҳамон сув оқмоқда. Тупроқ нам. Биз техникаларимиз билан бориб қазиш ва тупроқни суриш ишларини амалга оширдик. Лекин техникалар лойга ботиб қолди. Июль ойида сув оқими тўхтайди ва селга туби қурийди. Шундагина ишга киришишимиз мумкин. Бу иш назоратимизда турибди. Туман ҳокимлиги қараб ўтирмайди. Ўша кўрсатилган жойда сув йўлига албатта дамба қурамиз», — деган эди Қумқўрғон туман ҳокими ўринбосари А.Абдураҳимов.\nМазкур қишлоқ аҳли яна бизга ўзларини қийнаётган масала бўйича мурожаат қилишди. Яна баҳор келган, яна селлар мавсуми бошланиб, хавфли ҳудудда яшовчиларнинг юрагига ғулғула оралаган.\nМурожаатчиларга кўра, ўтган вақт ичида туман ҳокимлиги ваъда қилинган ишларни бажармаган.\n«Сизларга олдин ҳам мурожат қилиб эдик, орадан бир йил ўтди. Kun.uz мухбирлари келиб тасвирга олган жойларни ҳозирги кунда сув ювиб, катта жарликлар остида қолиб бўлди.\n2019 йил июлдаги ҳолат\n«2018 йилдан бери мурожаат қилмаган ташкилот ё идорамиз қолмади. Ҳалигача на бизлар учун янги уй-жой қуриш учун ер, на компенсация пули берилди. Кун ўтган сари қатор турган уйлар бузилиб кетаяпти. Аҳоли эса ҳар бир хонадонда энг ками 2-3та оиладан яшашади, ҳозирги кунда 7-8 киши кимнинг уйига ҳам сиғарди.\nЧиндан ҳам жуда қалтис аҳволда қолдик. Аҳоли қўни-қўшнининг уйида жойлашиб, кун кечиришга мажбур бўлиб турибди.\nБиламиз, аҳолига шароит қилиб бериш матбуот ёки расмий каналларнинг ваколатига кирмайди, лекин бизни қийнаётган мавзуни яна сайтларингизга чиқариб, мутасаддиларнинг эътиборини жалб қилишни сўраб қолар эдик.\nБиз ҳар доим тегишли давлат идораларига мурожаат қилганимизда улар томонидан бириктирилган ходим келиб вазиятни ўрганиб қайтишади, орадан ойлар ўтгач, натижа бўлмагандан кейин хабарлашсак, вазиятни ўрганган ходимлар Республикага ёки бошқа вилоятга бошқа юқори давлат идораларига ўтиб кетишган бўлади. Сиздан илтимос, бутун умидимиз сиздан», деб мурожаат йўллашган оқтомликлар.\nҲа, айтганча, ерлик аҳолининг шикоятига асосан ҳудуддаги вазият Фавқулодда вазиятлар вазирлиги томонидан ўрганилган. Натижада ҳақиқатан ҳам Оқтом қишлоғида гидрометереологик хавф юзага келгани, яъни шу қишлоқда жойлашган 5та хўжалик уйларига «Бойсун-Оққапчиғай» сел йўли яқинлашиб қолгани, мазкур 5та хўжаликни хавфсиз ҳудудларга доимий кўчириш лозимлиги тўғрисида далолатнома расмийлаштирилган.\nШунга кўра, қонун ҳужжатларида белгиланган тартибда вазирлик томонидан вилоят ҳокимлигига мазкур 5та хўжаликни хавфсиз ҳудудга доимий кўчириш юзасидан тақдимнома киритилгани айтилади вазирликнинг шу йил 7 мартдаги хатида.\nБиз Сурхондарё вилоятидаги масъул давлат идораларидан вазиятга жиддий эътибор қаратишларини, Оқтом қишлоғидаги хавфли ҳудудда қолганларга ёрдам бериш йўлларини излаб, муаммони бартараф этишга қаратилган амалий чоралар кўрилишини кутиб қоламиз.\nKun.uz махсус мухбири.\n12:57 / 25.07.2020\nДавлат хизматлари агентлигининг ҳудудий бошқармаси бошлиғи 38 ёшида вафот этди\n02:42 / 20.07.2020\n«Даволаш тест жавоби чиқмасданоқ бошланмоқда» — Сурхондарёдаги пандемик вазият бўйича маълумот берилди\n14:03 / 11.07.2020\nСурхондарё вилоят ИИБ бошлиғи ўринбосари Қизириқ туманига ҳоким этиб тайинланди


Онанинг қизига насиҳати 17-10-2021, 22:08 | Zamin.uz\n18:33 / 19.01.2019\nҚалб қўрим, бебаҳо бойлигим, киприкларимда асраганим, гул ифорлигим, жигарпорам, жон қизим! Сўзларимни диққат билан тингла ва зинҳор унутма. Чунки бу дунёда онангдан яқинроқ дўст топа олмайсан.\nСен бебаҳо ганжинамсан, бойлигим, хазинамсан. Роббимнинг энг гўзал омонати, келажакнинг онасисан. Инша Аллоҳ, пойи қадами жаннат, жамиятнинг устозисан. Аллоҳни танигин, бандалик таъмини ҳис эт ва Ундан келган қисматга рози бўлгин-ки, У ҳам сендан рози бўлсин! Шуни унутмагин, Аллоҳ сени ўзингдан ҳам яхши билади. Сенга нима яхши, нима ёмонлигини Ўзи билади. Сен учун энг тўғриси нима экани фақат Аллоҳга аён. Жонимнинг парчаси, ой қизим, ахлоқсиз кимсаларнинг бадбин ўйларида кезишингга тоқат қилолмайман. Бегона назардан сенга озор етишига кўнглим чидамайди. Саодат ва эҳтиромга муяссар бўлиш фақат Аллоҳга бандаликни ҳис қилишдадир. Аллоҳга осийлик қилиб инсонларни мамнун қилишга ҳаракат қилганлар ҳеч қачон бахтли бўлмайдилар.\nОчиқ-сочиқ, беҳаё кийиниш Аллоҳга гуноҳкор бўлишдир. Аллоҳнинг Амрини, ояти кариймани назар-писанд қилмасликдир. Ташқаридаги хавфу таҳликага қарамай уй эшикларини очиқ қолдириш демакдир. Бир аёл ҳамманики бўлмайди, жон қизим. Бир аёлнинг жисмини ҳамма кўриши мумкин эмас! Аёлга ўтган-кетган қўл чўзиб, тегиниши мумкин эмас! Аллоҳга гуноҳкор бўлмасанг, эҳтиром, шараф ва саодат сени ҳеч қачон тарк этмайди, жоним қизим. Сен ҳаё ва иффатни ёпингинки, Аллоҳ сени ёмонликлардан, бегона назар, душманлик ва шармисорликдан асрасин! Ҳар доим пок юрсанг, покизалар билан бирга бўласан. Чунки Аллоҳ Китобида шундай марҳамат қилади: “Нопок аёллар нопок эркаклар учун, нопок эркаклар эса, нопок аёллар учун. Покиза аёллар покиза эркаклар учун, покиза эркаклар покиза аёллар учун” (“Нур” сураси, 26-оят).\nСен ҳусну латофатингни, аёллигингни шайтонсифат кимсалардан пинҳон тут, қизим жоним. Аллоҳ сенга буюрганини адо қил ва фақат Ўзига таваккaлда бўл.\nСен тасаттурни вужудинг гавҳари каби бил. Чунки кўзи ҳижобни кўрмаган номардлар ҳам кўп дунёда. Аллоҳ сенга инъом этган ҳусн ва латофатни Унинг омонати деб бил ва омонатдорликни гўзал ҳимоя қил. Омонатдорликни англамайдиган, одоб-ахлоқдан бебаҳра эркаклар кўп. Аёл, она бўлгин ва ахлоқи гўзал, феъл-ҳуйи мукаммал йигит-қизларни тарбиялаб вояга етказгин. Ўзлигидан, динидан, Аллоҳдан узоқлашган жамият муҳаққақ келажагидан маҳрум бўлади. Бу жамият ориятли, мард, ҳимоячи оталарга, иффатли, ҳаёли, маърифатли оналарга муҳтож. Дунёни бир силкитиб ҳушини ўзига келтирадиган оналар керак бизга. Ғарб зулмати гирдобида қолиб жароҳати оғир дардларга мубтало бўлдик. Биз ўзимизни, ўзлигимизни унутдик. Аллоҳдан ҳаё қилишни унутдик, болажоним.\nЭнди бу жароҳатимизга келажак авлодни гўзал хулқ узра комил тарбия қилиш билан малҳам қўйишимиз керак. Сенинг зиммангда шу вазифа юкланган, она қизим.\nҲаё либосинг, тақво зийнатинг, маърифат зебойишинг бўлсин. Ана шунда сендан икки дунёда рози бўламан, гул ифорли қизим.\nУмида АДИЗОВА ёзиб олди\nЯнгиликлар » Ҳаёт тарзи » Онанинг қизига насиҳати...


СОВҒА (ҳикоя) | bekajon\nБош саҳифа › Адабиёт › Бизнинг муаллифлар › Холиёр Сафаров › СОВҒА (ҳикоя)\n- Ё, тавба, буларга нима бўлди-а? Кечадан бери гум-гурс… — Зайнаб момо шундай дея фотиҳадан сўнг дастурхон йиғиштираётган келинига бир қараб қўйди-да, иккала қўлини аввал ерга, сўнг иккала тиззасига тираб, инқиллаб ўрнидан турди. Эшик ёнида турган ҳассасини олиб, секин ташқарига чиқди ва бошига ёпилган оқ рўмолининг учини елкаси оша ташлаб, ҳассасини тўқиллатганча, эҳтиёткорлик билан қори кураб ташлаган уй олдидан дарвоза томон юрди. Кўчага чиқиб, йўлнинг икки томонига сер солди. Теварак жимжит. Тиқ этган шарпа, бирорта қора йўқ. Кампир «Ё, тавба…» дея дарвозани очиқ қолдириб уйга кирди. Телевизор кўришаётган невараларини айланиб ўтиб жойига ўтирди ва кичкинасини бешикка белаётган келинидан сўради: -Келин, Набижон сенга ҳеч нарса демовдими?\n- Йўқ,- бош чайқади келин. – Отам билан бир жойга бориб келишимиз керак экан, деганди. Бошқа ҳеч нарса демовди.\n- Ё, тавба, — кампир ёқасини ушлади, — ота-бола қаёққа йўқолди-а?\n- Менам ҳайронман, — келинчак ҳам елка қисди. — Йўл бўлсин, деб сўрамабман ҳам.\n- Қаерга кетган бўлсаям тинч бўлса гўрга, — кампир негадир ўйга чўмиб қолди.\n- Бувам сизга бирор жойга бораяпман демаганмиди?\n- Йўқ-да! — қалқиб кетди кампир. – Уйинг куйгур оқжол шу совуқда қаёқда юрган экан? Бир оғизгина айтиб кетса бўларди-ку?\nКелинчак момонинг куйинишидан бир тўлқинланиб кетган бўлса, гапларидан шайтон қитиқлаб, кулгуси қистади. Кейин барчасини ҳазилга йўйди.\n- Бувам байрам олди сизни бир соғинтирай дебди-да, агар…\n- Соғинтирмайгина кетсин, ўзини совуққа олдирмайгина келса бўлди…\nҚайнона-келин ярим кечагача телевизор баҳона ухлашмади, кечагидек хавотирланиб ўтиришди. Кампир бир неча бор «чопон» кийгизиб қўйилган чойнакни ушлаб-ушлаб қўйди. Келин бир-икки ташқарига чиқиб, кўчанинг у бошига-бу бошига қаради. Сўнг уйга қайтиб кирди-да, орқасига ёстиқ қўйиб деворга суянганча ўйга чўмиб ўтирган қайнонасига деди:\n- Момо, улар қаёққа кетган бўлиши мумкин? Яна кўчага чиқиб келдим, ҳеч ким кўринмайди. Жимжит. Тағин ухлаб-нетиб қолсак деб, дарвозани ёпдим-у, илгагини ўтказмай келдим. Момо, сизам энди кириб ётинг. ¤ғилларингиз келса, ўзим хабар қиламан.\n- Биласан-ку, болам, буванг уйда бўлмаса, менда тоқат қолмайди. Қани, келиб қолишар, шу ерда ўтириб турай-чи. Сен кириб ётавер. Болаларинг бор, тағин, устлари очилиб қолмасин…\nКелин минг истиҳола билан чақалоғи ётган бешикни кўтариб, нариги уйга, болаларининг ёнига ўтди, аммо Зайнаб момо жойидан ҳам қимирламади. У киртайиб қолган кўзларини экранга тикканча тиззасини қучиб хаёлчан ўтирар, гоҳ «чопон» кийгизилган чойнакни ушлаб-ушлаб қўяркан «Ё, тавбангдан. Ота-бола қаёққа гум бўлишди-а?» дея ичикарди.\nКампир чоли билан ўғлини кута-кута тонгга яқин бурчакда «ўз бошига сайраб ётган» телевизорни ҳам унутиб, бошини деворга суяган кўйи ухлаб қолди…\nЭртаси куни кечга яқин, айни шом маҳали дарвоза ортидан устма-уст машина сигнали эшитилди. Мол-ҳолни саранжомлаб, энди уйга кирган ва овқатни сузсамми-сузмасамми, дея қайнонасига маслаҳат солмоқчи бўлиб турган келин буни эшитиб, эшик томон юрган эди, диққинафас бўлиб ўтирган Зайнаб момо ирғиб ўрнидан турди.\n- Тўхта, ўзим чиқаман!\nКампир ҳассасини тўқиллатганча дарвозадан чиқди-ю, давлат рақамисиз яп-янги оппоқ «Нексия»ни кўриб тонг қотди. Сўнг салон чироғини ёқиб, сукут сақлаб туришган машинадагиларга тикилиб қаради.\n- Набижонми? — деди Зайнаб момо ўзига ўзи. Секин машинага яқинлашиб борди-да, олд ўриндиқда мийиғида кулишиб ўтирган ўғли билан чолини кўриб, негадир бирдан ўзини орқага олди. Юраги шиғ этди: «Булар мошинни қаердан олди?»\nКампирининг каловланиб қолганини кўриб, Раим бува атай машинанинг ён томон ойнасини тушириб, деди:\n- Кампир, дарвозани оч, ичкарига кирайлик!\nЗайнаб момо бир дарвозага, бир ойнадан бошини чиқариб турган чолига қаради. Бу вақтда Набижон тушиб дарвозани очди-ю, яна қайтиб машинасига ўтирди-да, отанинг ишораси билан остонада оёғи куйган товуқдай типирчилаб турган Зайнаб момонинг ёнидан ўтиб кетишди.\n- Ҳай? У-ей? — Зайнаб момо қўл силкиганча уларнинг кетидан юрди ва ҳали машинадан тушишга улгурмаган чолидан сўради. — Бу мошин қаердан келди?\nРаим бува жавоб бериш ўрнига машинадан тушди-да, орқа эшикни очди.\n- Нимага? — Зайнаб момо ҳайрон бўлди.\n- ¤тир дегандан кейин ўтирда! — деди Раим бува буйруқнамо қилиб.\nЗайнаб момо бир машинага, бир чолига, яна нариги томонда жилмайиб турган ўғлига қаради-да, ҳассасини чолининг қўлига тутиб, «Ё, бисмиллоҳир раҳмонир роҳийм», дея машинага ўтирди.\n- Нарироқ ўтир! — деди Раим бува.\n- Ё, тавба… — момо ёқасини ушлади. — Мана-е…\nЗайнаб момо нарироқ сурилгач, Раим бува ҳам орқа ўриндиққа жойлашиб, кампирининг маъюс кўзларига, ажин тушган юзига, қорасидан оқи кўпайиб кетган сочларига, етмишни қоралаётган бўлса-да, ўйнаб тургувчи кулгучларига тикилди.\n- Ҳа, тинчликми? — ажабланди Зайнаб момо.\n- Бугун қандай кун?\n- Янги йил…\n- Янги йил, — деди Зайнаб момо энса қисиб. Сўнг «буни нега сўраяпсиз», дегандек ёвқараш қилди.\n- Яхшилаб ўйла-чи, яна қандай кун экан?\nЗайнаб момо худди ўйга ботгандек бошини хиёл орқага ташлади-ю, шарт ёнига ўгирилди.\n- Уч кундан бери қаерда юрибсизлар? – деди дабдурустдан. Сўнг машина ичидалиги энди ёдига тушгандай сўради: — Айтганча, бу мошин қаердан чиқди?\n- Биздан! — кулди Раим бува.\n- Бошимни %D


Чилим чекиш эрмак..ми? – Сурхон тонги\nБош саҳифа / Жамият / Чилим чекиш эрмак..ми?\nНоябр 14, 2017\tЖамият Изоҳ қолдириш 853 Кўрилди\n..Ҳамроҳлар билан шаҳардаги тамаддихоналардан бирига кирдик. Кеч бўлгани учун одам кам. Шинам ва кўркам маскандаги қулай жойни эгаллаб, таомга буюртма берилди. Бир оз вақт ўтгач, хўрандалар кўпая бошлади. Уларнинг асосий қисми ёшлар, айримлари касб-ҳунар коллежи ўқувчи-лари эканлиги диққатимизни тортди.\nХорижнинг алламбало мусиқаси “заказ” қилинди, шекилли, қулоқни қоматга келтирадиган ажнабий мусиқа янграй бошлади. “Официант” ёшларнинг дастурхонини ноз-неъматлару салқин ва спиртли ичимликлар билан тўлдирди.Сал ўтиб, ширакайф хўрандаларга чилим келтирилди. Зиён келтиргувчи қусур бурқсиб-бурқсиб тутаган сари улар ҳузурланарди. Ўқувчига хос бўлмаган қилиқлар, тилга олиб бўлмас сўзлар, юриш-туришдаги “бежолик”нику таърифлашга тил ожиз. “Манзара”ни кўрган сари, хунобингиз ошади, ич-ичдан куюнасиз.\nХўш, “кальян” – чилим аслида нима? Нега у тобора оммалашаяпти?\nХалқимиз, айниқса, кекса авлод вакиллари спиртли ичимлик истеъмол қилган, тамаки ва нос чекканларга доим дакки-дашном берган. Йўлдан қайтиришга ҳаракат қилинган. Бугунги кунда эса иллатлар “сафи”га чилим қўшилгани ортиқча. Кўплаб қаҳвахона, тамаддихона ва ресторанларда чилим бор. Буюртма берилса кифоя – бир зумдаёқ тайёрлашади.\nЧилим чекиш аслида наркоманиянинг кичик кўринишидир. Унга тобелик талай кўнгилсизликларга эшик очади. Биринчидан, мубталолик одамни мутелик қурбонига айлантиради. Асаб тизими ишдан чиқа бошлайди. Юрак-қон-томир зўриқади. Ошқозон-ичак касалликларини пайдо қилади. Иккинчидан, у танани заҳарлайди. Энг ёмони, офат кишини такаббур, ожиз ва нотавонликка маҳкум қилади.\nЧилим тамакиси ёпиш- қоқ масса кўринишидадир. Кўп ҳолларда гиёҳлар мева бўлаклари ва турли зираворлар билан бойитилади. Чилим идишига “фильтр” вазифасини бажарувчи суюқлик солинади. Чилимга мевалар таъмини берувчи аралашма ва сут қўшилади, десангиз адашасиз. Бугуннинг “эрмаги”га айланган “матоҳ”га сизу биз билмаган ва кўрмаган талай заҳарли оғу аралашаётгани беш қўлдай маълум. Йўқса, у одамзодни карахт, сармаст ва бечораҳол кўйга солмасди…\nЧилимкашлик бугун роса “болалагани” оғриқли нуқталаримиздан бири бўлиб қолди. Тамадди қилиш эмас, чилим кўнгилхушлиги учунгина емакхонага кираётганлар борлиги эса янада ачинарли.\nМутахассислар чилим чекадиганларнинг 40 фоизи унга ўрганиб қолишини айтишмоқда. Бирлашган Араб Амирликлари ҳукумати эса кафе ва ресторанлардаги мижозларга, офисларга, уйларга чилим етказиб беришни маън қилди. Уни бузган шахс нафақат жарима тўлайди, балки қамоқ билан жазоланиши мумкин.\n— Чилим чекилганда пешобдаги никотин даражаси 73 баробарга, катонин моддаси 4 ҳисса, ўпка ва ошқозон ости бези саратони келтириб чиқарувчи тамаки никотини 2 мартага кўпая ди, — дейди шифокор Мирзоҳид Саидов. — Бундан ташқари, бензол ва акроленнинг парчаланишидан ҳосил бўладиган моддалар саратон ва ўткир респиратор касалликларига сабаб бўлади.\nТан олиб айтиш керакки, бундай “оммавий маданият” қусурларининг айрим кўринишлари оилада шаклланаяпти, мактабда ниш урмоқда. Маҳаллада туп қўйиб, коллеж ёки олий ўқув юртида илдиз отмоқда. Хўш, бунга ким айбдор? Моҳиятан қараганда бунда ҳар биримизнинг ўз “ҳисса”миз бордек. Она қизининг калта куйлак кийишига монеълик қилмайди, ота ўғлининг тақдирига бефарқ. Устоз ойлик маошини олса бўлгани. Кенг жамоатчилик вакиллари ҳам лоқайд. Жойлардаги кафе, бар, ресторан, ошхона ва махсус жойларда эса чилим чекиш нуқталари тобора кўпаймоқда. Аслида “оммавий маданият”нинг бу кўриниши бизга керакми? Шу ҳақда ҳар биримиз, айниқса, мутасаддилар яна бир бор ўйлаб кўришса, айни муддао бўларди.\nКейинги Жажжи елкадаги юк


Интернет китобдан афзал…ми? | Мулоҳаза қила оладиганлар учун.\nИнтернет китобдан афзал…ми?\nМай 6, 2016 от mulohaza в Мақолалар // 0 Комментариев\nИнсон ўзининг фикрлаш қобилияти, маънавият дунёси билан тирик. Одамни бошқа мавжудотлардан ажратиб турувчи омиллардан бири ҳам унинг маънавия-ти ҳисобланади.\nХўш, биз инсонлар маънавий озуқани қаердан оламиз? Албатта, «билимлар манбаи» бўлмиш китобдан. Китоб — бебаҳо бойлик экани барчамизга маълум. Бирорта санъат турини телевидение ва радио, замонавий компьютерлар имконияти ва афзалликларини инкор қилмаган ҳолда айтиш мумкинки, буларнинг ҳеч бири китоб ўрнини боса олмайди. Айниқса, бадиий китоблар ҳар бир кишида инсоний фазилатларини кучайтиради, дунёқарашини кенгайтиради. «Ўзимдаги барча яхши хислатларим учун китобдан миннатдорман», деган эди ўз давридаги алломалардан бири.\nДарҳақиқат, китоб бизнинг дўстимиз ҳисобланади. Лекин афсуски, бугунги кунда орамизда бу бебаҳо-маънавий бойликдан баҳраманд бўлиш ўрнига «интернет кафе»ларда вақтини беҳуда ўтказаётган ёшлар учраб туради. Авваллари на компьютер, на интернет бўлган. Ота- боболаримиз «Бобурнома», «Ўткан кунлар», «Меҳробдан чаён» сингари бебаҳо асарларни ўқиб, улғайишган. Хўш бугун-чи? Кўпчилик, айниқса, ёшлар интернетни китобдан афзал билишади. Шу ўринда бу замонавий ахборат воситасининг салбий оқибатлари ҳам йўқ эмас. У туфайли бугун китобга бўлган меҳр табора камайиб боряпти.\n-Унутмайликки, китоб бизнинг энг яхши дўстимиздир. Биз қанча кўп китоб ўқиганимиз сари, шунча тушунчамиз кенгаяди. Афсуски, кўп ёшлар интернетни китобдан устун қўймоқда. Бу эса уларни дангасаликка гирифтор қилмоқда. Китоб — бу офтоб, у билимлар сарчашмасидир.\nЗеро шундай экан, унга доимо ошно бўлсак, ҳеч қачон ютқазмаймиз.\nМақола 657 марта ўқилган\tинтернеткитоб Комментировать Отменить ответ\tВаш электронный адрес не будет опубликован.КомментарийИмя*


Костя Цзю бешинчи марта ота бўлди\n07:57 / 07.11.2016\nБокс бўйича собиқ мутлақ жаҳон чемпиони, россиялик Костантин Цзю бешинчи маротаба ота бўлди, деб хабар қилмоқда «kp.ru» сайти.\nСобиқ спортчининг рафиқаси Москва туғруқхоналаридани бирида қизалоқни дунёга келтирган. Унга Виктория дея исм қўйишган. Жуфтлик учун бу иккинчи умумий фарзанди бўлишди. Улар ўғиллари Владимирни ҳам тарбиялашади.\nБоксчининг аввалги никоҳидан ҳам 3 нафар фарзанди бўлиб, булар ўғиллари Тимофей, Никита ҳамда қизи Анастасиядир.\n3 ноябрь куни Костя Цзюнинг тўнғич ўғли профессионал рингдаги илк жангини ўтказиши маълум бўлди. 21 ёшли Тимофей Цзю 17 декабрь куни Австралиянинг Сидней шаҳрида рингга чиқади.\nЭслатиб зтамиз, Костя Цзю 2005 йили 35 ёшида фаолиятини тамомлаган. У профессионал рингда 34та жанг ўтказиб, 31тасида ғалаба қозонган (26таси нокаут билан), икки марта мағлубиятга учраган. Биттаси ҳисобга олинмаган.\nРоссия Австралия Сидней профессионал бокс Константин Цзю


Саховатпеша ёшларнинг хайрли амаллари - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nСаховатпеша ёшларнинг хайрли амаллари\nЧоп этилган 26 Апрел 2017\tКӯришлар: 609\nҚишлоқ ёшларининг аксарияти хорижий давлатлар, асосан, Россияга меҳнат муҳожирлигига отланиши барчага маълум. Куз фаслининг охирида эса, кўпчилиги қишлоққа қайтиб, икки-уч ой оила даврасида бўлишади. Баҳор келиши билан яна хорижга отланишади. Муҳожир, балки қишда ўз уйида дам олса керак, деб ўйларсиз. Дам олиш қаёқда? Оилада муҳожир бош қотирадиган муаммолар тўлиб-тошиб ётибди. Биров уйини таъмирлаши, бошқаси ўғилчасига суннат тўйи\nқилиши, яна бири янги уй қуриши керак, хуллас, муҳожирнинг дам олишга имконияти йўқ.\nЧўпонободни катта қишлоқ, деб бўлмайди. Кўпи билан уч мингдан зиёд аҳолиси бор. Бу қишлоқ ёшлари турли касб-кор қилиш билан бир қаторда ёзда муҳожирликка йўл олишишди. Қиш мавсумида эса хориждан қайтган ёшлар билан гавжум қишлоқ баҳор келди дегунча, ҳувиллаб қолади.\nҲар бир қишлоқнинг ҳам меҳнаткаш, сахий, олийжаноб ёшлари бор, албатта. Биз шундай ёшлардан бири тўғрисида ҳикоя қилмоқчимиз.\nАбдулла Ҳалимов ҳар йили Россияга бориб, ишлаб келади. У Россияда қурилиш соҳаси бўйича кўпгина ҳунарлар соҳиби бўлди. Ғишт териш, деворларга ишлов беришдан, томни ёпишгача, ҳамма ишни уддалайди.\nБундан уч йил аввал қишлоқнинг эскириб қолган масжидини замонавий усулда кенгайтириб, қайта қуриш керак бўлиб қолди. 25 йил олдин лойдан қурилган масжид ҳозирги замон талабига жавоб бермас эди. Қишлоқ аҳли маблағ йиғиб, масжид деворини тиклаш учун цементблок (цементли ғишт) сотиб олди. Россиядан қайтган ёшлар кўп эди. Ҳашар бошланди. Қисқа муддатда девор тикланди. Энди масжиднинг томини ёпиш, деворларга ишлов беришга ҳунарманд уста керак эди. Маблағ тахта, шифер, дераза ва эшик сотиб олишга етарди-ю, усталарнинг иш ҳақини тўлашга етмасди.\nШунда Абдулла олижаноблигини кўрсатди:\n-Бугунги кунда мустақил мамлакатимиз ҳудудида қурилажак ҳар қандай иншоот ҳамма томонлама замон талабига жавоб бера олиши керак. Ота-боболаримиз масжид қуришда ҳақ олмай ишлаган эканлар. Мен ҳам ҳақ олмасдан савоб учун ишлашга аҳд қилдим. Вақтим камроқ, икки ойдан сўнг Россияга кетмоқчиман. Агар бошқалар ҳам қўлидан келганича ёрдам берса, шу муддат ичида масжид ишининг ҳаммасини юз фоиз битказиб, сизларга топшираман,- деди у.\nҲамма розилик билдирди. Керакли қурилиш материаллар харид қилинди. Ёшларнинг бир қисми ёрдам бера бошлади. Бир ойлар ичида масжиднинг томи ёпилди. Яна бир ой ичида девор, дераза ва эшиклар иши битказилиб, масжид намоз ўқиш учун тайёр ҳолатга келди. Қишлоқ аҳли Абдулланинг ҳунарига таҳсин айтишди. Масжиднинг ички томони одамлар ҳавас қиладиган даражада кўркам эди…\nАбдулла Россияга кетар чоғи одамларга яна бир ишни тайинлади:\n- Масжид ҳовлисининг лойдан қилинган деворлари унинг кўркини бузиб турибди. Агар қўлларингиздан келса, пул йиғиб, деворларини цементблок билан кўтарсаларингиз, янада кўркамлашарди. Ҳукуматдан комиссия ҳам нуқсон тополмайди,- деди.\nОрадан икки йил ўтди. Ташаббускор одам топилмади. Масжиднинг ҳовли девори аввалги ҳолатида тураверди.\nАбдулла яна Россиядан келиб ташаббус кўрсатди. Оилалардан пул йиғиб, цементблок сотиб олди. Ҳовли деворлари қулатилиб, унинг жойидан тош фундамент қўйилди. Кейин цементблок билан девор кўтаришди. Албатта, бу ишда ҳаммага Абдулланинг ўзи ўрнак бўлди. Тўғрисини айтганда, ҳаммадан кўп Абдулла ишлади. Баъзи пайтлар икки-уч кунлаб ёлғиз ўзи ишлашига тўғри келди, аммо бошқа ёшларни яхши ишламаганликда айбласак, бу ҳам адолатдан эмас. Бу ишларда Холбобо Ражабов, Абдураҳим Бердиев, Илҳом Соҳибназаров, Муродали Қуватов, Рўзибой Кокулов, Равшан ва Ҳасан Отабековлар, Насим Сувонқулов, Нурмаҳмад Болтаев, Тўйчи Қиличев, Доно Қиличев, Умед Соҳибназаров, Файзали Шарафалиев, Ҳаким Тоғаев, Али Соҳибназаров, Насим Соҳибназаровлар фаол қатнашиб, ўз ҳиссаларини қўшдилар.\nОлижаноб, ватанпарвар, меҳнатсевар Абдулла ва унга кўмакдош ёшларга сиҳат-саломатлик тилаб, ишларига муваффақиятлар ёр бўлсин, деймиз.\nБугун: 23-01-2020 14:30:39


Qalampir.uz - Дэвид ва Виктория Бекхэмларнинг ажрашиши билан боғлиқ саволларга оиланинг расмий вакили жавоб берди\nДэвид ва Виктория Бекхэмларнинг ажрашиши билан боғлиқ саволларга оиланинг расмий вакили жавоб берди\n02:39, 01.04.2016 Спорт\nДэвиднинг вакили уларнинг ажрими борасида ҳеч ким кутмаган фикрларни айтди.\nСайтимиз орқали бир неча бор ушбу машҳур жуфтликнинг ажшишлари билан боғлиқ гап-сўзлар ҳақида хабар бергандик. Бугунгача дунёнинг турли нашрларида улар ўртасидаги муносабатлар, оилаларидаги муаммолар, келишмовчиликлар, фарзандлари билан боғлиқ маълумотлар, хуллас уларнинг ички ва ташқи ҳаёти ҳақидаги рост ва ёлғон хабарлар чоп этиб келинмоқда.\nБир неча ойдан бери Бекхэмлар оиласи папарацциларнинг “нишонида”. Уларнинг ҳар қадами катта бир мақоланинг яратилишига ва мақола сўнгида яна ўша ажрашиш мавзусига ёдга олинишига сабаб бўлмоқда.\nБекхэмлардан на Дэвид ва на Виктория ажрим борасида расмий фикр билдиришмаган бўлсада, уларнинг ҳар қандай хатти-ҳаракати ажрим сари “тайёргарлик” сифатида баҳоланмоқда. Масалан, Виктория ўғлининг “катталар сафи”га кирганидан, ёқтирган қизлари билан учрашаётгани, ўзи мустақил равишда пул ишлаб топаётганидан норози бўлгани сабабли бир неча бор келишмовчиликлар келиб чиққани ҳақидги маълумотлар бор. Аммо Дэвид буни ваҳима қилишга арзимайдиган ҳолат экани, ўғли Бруклинни улғайган ва у ўз келажагини қура бошлаётганига тўсқинлик қилмаслик керак деб санайди. Бу масалада ҳар қандай аёл Виктория тутаётган йўлни тўғри деб баҳолаши турган гап. Ахир у фарзандларининг тарбияси ҳақида қайғуряпти. Викториянинг ўзбек аёлларига хос куянчаклигини Дэвидга хуш келмаётгани ҳам бор гап.\nБу ҳали ҳаммаси эмас. 17 ёшли Бруклин ҳам онасининг куюнчаклигини бошқача тушуняпти. Табиийки ўзи пул топишни бошлаган йигитчага онасининг маслаҳатлари насиҳатдек туюляпти. Ўғлининг шахсий ҳаётини назорат қилиб, унинг уйга кеч келмаслигини талаб қилаётган Виктория қаттиқ изтиробга тушган.\nВикторияни қийнаётган масала фақат Бруклиннинг тарбияси эмас. Можаро уларнинг тўртинчи фарзанди Харпер туфайли ҳам авж оляпти. Уч ўғилдан кейин қизалоқ Харпернинг дунёга келиши Дэвид учун катта бир давлат эди. У қизини ҳаммадан кўпроқ яхши кўради ва табиийки, қизалоқ ҳам отасига онасидан яқинроқ. Келажакда Харпер гарчи қиз бола бўлса-да, отасининг изидан кетиб, футбол билан профессионал даражада шуғулланиш истагида. Албатта, у бошқа касбни эгаллаши ҳам мумкин, бироқ айни дамда унинг касб борасидаги танлови Викторияни ташвишга соляпти.\nУмуман олганда, ажрашиш борасидаги маълумотлар рост бўлиши ҳам мумкин. Аммо бу каби муаммолар оддий одамлар каби машҳурларнинг оиласида бўлиши табиий ҳолат. Ахир улар ҳам инсон.\nВиктория кун сайин озиб кетяпти. Буни дунёнинг кўплаб ОАВлари қаторида Викторияни таниган-билганлар ҳам бот-бот такрорлашмоқда. Унинг турли давлатларда очаётган дўконларида бўлиб ўтадиган модалар намойишларидан олинган суратларда Викториянинг модель қизлардан ҳам ориқ эканини кўриш мумкин. Бу тинимсиз ҳаракат, жисмоний зўриқиш, кам ва ўз вақтида овқатланмасликнинг асорати, албатта. Аммо ОАВлар буни ҳам Дэвид ва Виктория ўртасида ажрим масаласи тургани билан боғлади.\nЮқорида айтиб ўтганимиздек, жуфтлик ажрашаётгани ҳақида ҳеч қандай расмий маълумот берилмаган. Бу борада чет эл оммавий ахборот воситалари уларнинг аллақачон бир-бирларидан алоҳида яшаётганликлари, ажримлари пинхона кечгани, оммага бу ҳақда айтиш учун қулай вазиятни кутаётганликлари ҳақида ҳам тинимсиз ёзишмоқда.\n29 март куни собиқ футболчи рафиқаси Викторияга тегишли Victoria Beckham Ltd компаниясидан ишдан ўз-ўзини бўшатгани ҳақида хабар қилди. Компаниянинг модалар уйи раҳбари лавозимида фаолият кўрсатган Дэвид бундан буёғига ўзининг шахсий DB Ventures Limited брендини ривожлантириш ва унга янада катта эътибор қаратиш учун ушбу қарорни қабул қилганини айтган. Табиийки, оммавий ахборот воситалари Дэвид Бекхэмнинг бу қароририни оиласига дарз кетиши ва ажрашиш билан боғлиқ гап-сўзларга боғламоқда.\nЧет эл оммавий ахборот воситаларида Дэвиднинг рафиқасига тегишли компаниядан ишдан кетиши уларнинг ажрашаётганидан далолат беради қабилидаги тахминлар билан навбатдаги бир қатор мақоллар чоп этилди. Хусусан, RadarOnline нашри ҳам “Пинхона ажрим? Инсайдерлар Бекхэмлар ортиқча шов-шувсиз ажрашишни исташаяпти” сарлавҳаси остидаги мақоласини эълон қилди. Унда жуфтликнинг ҳаёти аллақачон иккига бўлиниб кетгани, уларнинг бир-биридан алоҳида яшаётгани, ажрашганларини айтиш учун қулай вазиятни кутаётганлари ҳақида сўз боради.\nКеча, 31 март куни, Бекхэмлар оиласидаги ажрим билан боғлиқ гап-сўзларга ойдинлик киритиш, улар ҳақида турли тасдиқланмаган мақоллаларни чоп этаётган нашрларни огоҳлантириш мақсадида Бекхэмнинг расмий вакили ОАВларга интервью берди. Бу ҳақда “Spletnik.ru” нашри ёзмоқда. Аслида оммавий ахборот воситалари собиқ футболчининг расмий вакилидан мавжуд гап-сўзларга ойдинлик киритишини сўраб мурожаат қилишган. Журналистларнинг барча саволларига у қисқача қилиб шундай жавоб берди.\n“Бу гап-сўзларда заррача ҳақиқат йўқ. Ажрим борасидаги ёлғонларни тўқиб чиқарган одам галлюциноген гиёҳванд моддаларни истеъмол қиладиганга ўхшайди. У ақлини йиғиб, реал ҳаётга қайтиши керак...”\nШу билан бирга у Дэвид ва Виктория гарчи компания борасида алоҳида олиб бориладиган бошқарув услубини қўллаган бўлишсада, бизнес ишларини биргаликда олиб боришларини, 2014 йилдан улар Beckham Brand Holdings Ltd компаниясини биргаликда, тенг ҳуқуқли равишда бошқараётганликларини айтди.\nДарҳақиқат, гарчи ОАВ томонидан уларнинг муносабатларига дарз кетган деб таъкидланаётган бўлсада, папараццилар ва бошқа нашрлар уларни доимо бирга кўришаяпти. Бир шаҳардан бошқа шаҳарга бўлган саёҳатлар, Дэвиднинг Викториянинг модалар намойишига болалари билан ташрифи, спорт залида бирга машғулотларга боришлари уларнинг муносабатлари ёмон эмаслигидан далолат, шундай эмасми?\n30 март куни интернет тармоқларида Дэвид ва Викториянинг спорт залига борганлари ва шуғулланганлари папараццилар томонидан суратларга муҳрланган.\nАлбатта, гап-сўзлар, маълумотлар ва хабарларнинг қанчалар тўғри экани жуфтликнинг ўзига аён. Эртами-кечми бу борадаги ҳақиқий ҳолат юзага чиқади. Биз чин дилдан ажрим борасидаги барча хабарлар ёлғон бўлиб чиқишини истардик. Воқеалар ривожини кузатамиз.\nТеглар:Дэвид Бекхэм Виктория Бекхэм\nИслом Каримов Германия Ташқи ишлар вазирини қабул қилди\nДэвид Бекхэмнинг кайфияти Викторияга боғлиқми?\n11:32, 12.06.2018 2 938\nМашҳурлар нимадан қўрқади: юлдузларнинг энг ғалати фобиялари\n12:38, 06.07.2017 6 842\nДэвид Бекхэм “Қирол Артур” фильмидаги роли учун кулгига қолди\n10:34, 12.05.2017 4 041\nВиктория Бекхэм: “Дэвид — менинг қалбим...”\n10:16, 20.03.2017 4 827\nДэвид Бекхэм 41 ёшни қарши олди\n11:45, 03.05.2016 2 657\nБекхемжон энди ажрашишга кеч қолдиз, боллар котта бўп кетибдию, опаям олдингидан хунук бўп кетибдиде шунга ёқмай қовотгандир\nҲабиб-Конор можаросининг бошланишига россиялик спортчи айбдор экани айтилди\nНурмуҳамедов Макгрегорни Доғистонга таклиф этди\nМейвезер Нурмуҳамедов билан жанг қилади. Аммо унинг шартлари бор\nҲабиб UFC’да қолади, Зубайра эса…\nМейвезер Нурмуҳамедовнинг жанг чақириғига жавоб берди


Бечора Шавкат Мирзиё: Қаҳрамон Акмал ярим йил ҳам ишламасдан Бош вазир ўринбосари лавозимидан озод қилинди. Ўзбеклар нима қилади? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n23:24 - Бечора Шавкат Мирзиё: Қаҳрамон Акмал ярим йил ҳам ишламасдан Бош вазир ўринбосари лавозимидан озод қилинди. Ўзбеклар нима қилади?\nЎзбекистонда ҳукмронилик қилаётган тожиклар режимининг бош қўғирчоқ воситаси ЎзА ҳеч қандай таҳлилсиз хабар беришича, ўтган йилнинг ноябрида Президент Шавкат Мирзиё тарафидан Бош вазир ўринбосари этиб тайинланган Қаҳрамон Акмал яна ўша Шавкат Мирзиёнинг буйруғи билан бу лавозимдан улоқтирилибди. У Бош вазир ўринбосари сифатида таълим, соғлиқни сақлаш, жисмоний тарбия ва спорт масалалари комплексига раҳбарлик қилган. Бош вазир ўринбосири бўлмасдан аввал Ҳисоб Палатаси раиси ўринбосари бўлган.\nШавкат Мирзиё АҚШга ташрифи пайтида ўзининг Ўзбекистонни тубдан ўзгартириш ҳақидаги лофларига ҳеч ким ишонмаётганинг кўргандан кейин, кадрлар алмаштиришни яна ҳам кўпайтирса керак. Қани энди у президентнинг асосий вазифаси – мамлакатнинг фундаментал муаммолари билан шуғулланиш эканлигини тезроқ тушуниб етиб, Ўзбекистонда фундамента сисёсий ва иқтисодий ислоҳотлар бошласа. Бошламаяптими, демак, ўзбек халқи бунақа президентларни тезда янгилаб туриш билан шуғулланиши керак.\nРасмда - ёш боладек президентнинг танбеҳларини эшитаётган Қаҳрамон Акмал. Бошини кўтармасдан Шавкат Мирзиёнинг ҳар бир сўзини гўёки ёзиб олаётган давлат хизматчиларига қаранг.\nЭй, ўзбеклар тушунинг, Ўзбекистонимиз ҳали қам қашшшоқ Зиндон. Бу зиндонни шу каби хизматчилар бошқарар экан, зиндондан чиқолмаймиз, келажагимиз бўлмайди. Буни тезроқ тушуниб етиш ва майдонларга чиқиб, Шавкат Мирзиёдан ёки истеъфога кетишни ёки “Бирлик” Партияси ва унинг жарчиси “Ҳаракат” Хабар Агентлиги айтаётган фундаментал СИЁСИЙ ва ИҚТИСОДИЙ ислоҳотларни бошлашни талаб қилиш керак.


Бойлик матоҳнинг кўплигида эмас, балки назарнинг тўқлигидадир » "Kattaqo'rgon haqiqati" газетаси\nXarita: Демонстрационный сайт » Jamiyat » Бойлик матоҳнинг кўплигида эмас, балки назарнинг тўқлигидадир\n03 апрель, 2020 0 76\nБугун бутун дунё аҳлини ташвишга солаётган коронавирус эпидемияси юртимизда қандай кечаётганига бир назар солсак. Ҳукуматимиз томонидан уни бартараф этиш бўйича бир қанча қарорлар қабул қилиниб, зарурий чора тадбирлар амалга оширилмоқда. Тиббиёт ва бошқа соҳа вакиллари азиз жонларини хатарга қўйиб, беморларни даволаш учун бор имкониятларини ишга солмоқдалар. Хўш, бугунги кунда аҳолини кўпроқ нима ташвишга солмоқда.\nАввало, кишиларимиз касалликни юқтириб олиш, озиқ-овкат маҳсулотлари етишмаслигидан хавф сирамоқдалар. Аслида бу нарсалар беҳуда ваҳимага арзирмикан. Биз мўмин-мусулмонлар эътиқод бўйича касаллик фақат Аллоҳ таолонинг иродаси билан етиши, ризқни ҳам Аллоҳ таоло беришига имон келтирамиз.\nЖоҳилият аҳлида “Хасталикларда ўзига яраша қувват бор, улар бир кишидан иккинчисига ўша қувват ёрдамида ўтади”, деган эътиқод бўлган. Ислом таълимоти бўйича эса хасталик Аллоҳ ирода қилсагина юқади. Худди шу маъно Пайғамбаримиз соллаллоҳу алайҳи васалламнинг ҳадиси шарифларида “Касаллик юқиши йўқ” деган муборак сўзларида мужассам бўлган.\nАбу Ҳурайра розияллоҳу анҳудан ривоят қилинади. Набий соллаллоҳу алайҳи васаллам: “Касаллик юқиши йўқ, бойқуш йўқ, навъу йўқ ва софар йўқ”, дедилар (Учовлари ривоят қилган).\nДемак, касаллик ўзича юқмаслиги эътиқод масаласи, касаллик юқишидан эҳтиёт бўлиш эса динимиз биздан амал қилишни талаб қилган амал экан.\nБугунги оғир вазиятда халқимиз биргаликда курашиб, қаҳрамонликлар кўрсатмоқда десак, муболаға бўлмайди. Бу қаҳрамонлик нима? Бу сабр, қаноат, интизом, тартиб қоидага риоя этиш, шахсий гигиеналарга амал қилишдир.\nСабр – Аллоҳ таоло томонидан бандага инъом этилган энг катта ва буюк неъмат. Сабрли киши ризқнинг озига ҳам, йўқчиликка ҳам чидаб ўзини хор қилмай, бошини тик тутиб кун кўради. Зеро, ҳақиқий бойлик мол-дунёнинг кўплигида эмас, нафснинг тўқлигидир.\nАбу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи васаллам: “Бойлик матоҳнинг кўплигида эмас, балки назарнинг тўқлигидадир”, (Икки шайх, Имом Термизий ривоят қилган) дея ҳақиқий бойлик нима эканлиги ҳақида хабар бердилар.\nИккинчи жаҳон уруши йиллари халқимиз бир майизни қирқ киши бўлиб еганлари ҳақида ота-боболаримиздан эшитганмиз. Шукрки, мамлакатимиз раҳбарияти томонидан аҳолини ижтимоий қўллаб-қувватлаш борасида ҳам тегишли чора-тадбирлар амалга оширилмоқда.\nҚолаверса, саховатпеша инсонлар томонидан ҳам турли хайрия тадбирлари ўтказилиб, озиқ-овқат, тиббиёт ва санитария маҳсулотлари муҳтож инсонларга етказиб берилмоқда. Афсуски, мана шундай ҳолатда ҳақиқий муҳтож бўлмаган шахслар ҳам эҳтиёжманд кишилар учун сарфланаётган эҳсон, садақалардан кўпроқ ундириб олиш ҳаракатида бўлаётганлар ёки бўлмаса боқимандалик кайфияти билан бировнинг садақа беришидан умидвор бўлиб ўтирганлар ҳам учраб турибди. Абу Саъид розияллоҳу анҳудан шундай ривоят келтирлиган: «Ансорийлардан бир қанча одамлар Расулуллоҳ соллаллоҳу алайҳи васалламдан (мол) сўрадилар.\nБас, у зот уларга бердилар. Сўнгра яна сўрадилар. Яна бердилар, ҳатто ҳузурларида ҳеч нарса қолмади. Шунда у зот: “Ҳузуримда не яхшилик бўлса, сизларга бермай олиб қолмасман. Ким иффатталаб бўлса, Аллоҳ уни ифатли қилур. Ким беҳожатлик талаб қилса, Аллоҳ уни беҳожат қилур. Ким сабр талаб қилса, Аллоҳ уни сабрли қилур. Ҳеч кимга сабрдан кўра яхшироқ ва кенгироқ неъмат берилмган”, дедилар (Бешовлари ривоят қилган).\nБарча ўтган пайғамбарлар касб-ҳунар соҳиблари бўлишган, саҳобалар қуруқлик ва денгизларда тижорат билан машғул бўлганлар, айримлари деҳқончилик ва бошқа касблар билан шуғулланганлар.\nРасулуллоҳ соллаллоҳу алайҳи васаллам муборак ҳадисларида: “Ҳеч бир киши ўзи қўли билан ишлаб топиб еган таомидан ҳам яхшироқ таомни асло емайди” дейишлари билан касб-кор, ҳунар, меҳнат қилиб топилган ризқ энг яхши ризқ эканига ишора қилганлар.\nҲалол касб, меҳнат қилиб, Аллоҳ таолодан ризқ ато этишини сўрасак, Парвардигорнинг марҳамати чексиздир. Мусулмон киши бу дунёсининг ғамида эмас, охират ғамида бўлса, Аллоҳ таоло иккисини ҳам ато этади. Бу ҳақда Расулуллоҳ соллаллоҳу алайҳи васаллам бундай деганлар:“Кимки охират ғамида бўлса, Аллоҳ унинг қалбини беҳожат ва хотирини жам жам қилиб қўяди. У хоҳламаса ҳам, дунё унга ўз ўзидан келади. Ким дунё ғамида бўлса, Аллоҳ унинг кўз ўнгига камбағалликни келтириб қўяди ва хотиржамлигини пароканда қилади. Унга дунёда ўзига тақдир қилинганидан бошқаси келмайди” (Анас розияллоҳу анҳудан Имом Термизий ривоятлари).\nШундай экан азизлар, тан-жонимиз соғ, ҳузуримизда егуликларимиз бор экан, қаноат ва сабрли бўлсак, иншааллоҳ Аллоҳ таолонинг Ўзи мададкор бўлади, ғам-ташвишимизни аритиб, икки дунё саодатини ато этади.


ЎзА - Абэ G7 томонидан Олимпиада қўллаб-қувватланишига эришди\nАбэ G7 томонидан Олимпиада қўллаб-қувватланишига эришди\n“Катта еттилик” етакчилари видеоконференция шаклидаги мулоқот давомида Япония Бош вазири Синдзо Абэнинг коронавирус ер юзи бўйлаб кенг тарқалаётганига қарамай, навбатдаги Олимпиадани ўтказиш лозимлиги тўғрисидаги фикрини қўллаб-қувватладилар. Томошабинлар иштирокидаги ўйинлар, кунчиқар юрт ҳукумати вакилларининг эътирофича, “COVID-2019 устидан қозониладиган ғалаба рамзи”га айланади.\nТАСС ахборот агентлиги Япония Ташқи ишлар вазирлигининг қуйидаги баёнотини келтирган: “Бош вазир Олимпия ўйинларини инсоният томонидан янги коронавирус енгиб ўтилишининг исботи тарзида ўтказилишини хоҳламоқда. Бу борада у G7 кўмагига, қўллаб-қувватлашига таянади”.\n“Катта еттилик” (G7) давлатлари раҳбарлари навбатдаги видеоконференция шаклидаги мулоқот якуни бўйича қабул қилинган баёнотда жаҳон иқтисодиётидаги ўсиш суръатининг янги коронавирус пандемияси бошланган пайтдаги ҳолатини яна тиклаш учун бор кучларни ишга солишга ваъда бердилар. Етакчилар касалликнинг тарқалишига қарши биргаликда кураш олиб боришга келишиб олдилар. Бу борада энг таъсирчан усуллардан бири чегаралардаги назоратни кучайтириш экани бир овоздан эътироф этилди.\nТокиода Олимпия ва Паралимпия ўйинлари белгиланган вақтларда ўтказилиши мумкинлигини таъкидлашяпти. Бунинг устига мусобақаларнинг томошабинларсиз ўтиши ҳақидаги ғоя мутлақо рад қилинмоқда.\nАлбатта, японларнинг масалага бундай ёндашуви сабаблари тушунарли. Мабодо, ўйинлар кўчириладиган ёки мухлисларсиз ўтказиладиган бўлса, мезбон мамлакат мисли кўрилмаган даражада улкан молиявий зарар кўради. Мутахассисларнинг фикрича, бу ҳолат ЯИМ ўсиш даражаси манфий кўрсаткичга қараб шўнғиши мумкинлиги ҳам эҳтимолдан холи эмас. Бундай вазиятда Халқаро Олимпия Қўмитаси бюджети ҳам, телевизион трансляциялардан тушадиган даромадлардан маҳрум бўлиш ҳисобига, жиддий салбий таъсирга учрайди. Бу ерда гап бир неча ўнлаб миллиард доллар ҳақида кетяпти. Шунинг учун ҳам ХОҚ президенти Томас Бах март ойи бошида барча спортчиларни “тўлиқ ишонч билан, дадил қадамлар билан” олдинга, Олимпиада сари юриш, яъни тайёргарликни давом эттиришга чақирганди.


Хиëнат қилган хотин яланғоч сазойи қилинди\nБугун аксар чойхоналарда Қўқон воқеасини муҳокама қилаëтган эркаклар¸ хотинини хиëнат учун сазойи қилган эркакка¸ "ўғил бола" дея юқори баҳо беришаëтган экан.\nКуни-кеча Қўқон шаҳар суди кўз кўриб, қулоқ эшитмаган бир жиноят юзасидан ўз ҳукмини эълон қилди. Ҳукмга қараганда¸ Ўзбекистон Жиноят кодексини тузганлар жиноятнинг бунақа тури ҳам бўлишини хаëлга келтирмаган кўринади.\nКуни кеча Қўқон шаҳар суди май ойида бўлиб ўтган, кўз кўриб, қулоқ эшитмаган бир жиноят юзасидан ўз ҳукмини эълон қилди.\nwww.newsuz.com сайтининг 7 декабр куни хабар қилишича, ўз турмуш ўртоғини ечинтириб Қўқон кўчаларида сазойи қилган шахсни шаҳар суди 14 йилга озодликдан маҳрум қилди.\nЎзбекистондаги телеканаллар ҳам ҳикоя қилгани учун бу воқеадан кўпчиликнинг хабари бўлса керак.\nХабарсиз қолганларга қўқонликлардан бирининг мана бу мухтасар ҳикоясини ҳавола қиламиз.\n- У иккинчи хотинини бегона эркак билан ушлаб олган. Асабийлашиб¸ мажбур ечинтириб кўчада олиб юрган. Унинг кўчада олиб юрганини¸ ҳозир нима кўп телефон кўп¸ кўпчилик телефонга сëмка қилиб¸ шу орқали у ëқ бу ëққа тарқалиб кетиб қолди¸ дейди қўқонлик суҳбатдошимиз.\nБошқа бир қўқонликнинг айтишича, аёлни ечинтириб сазойи қилган шахснинг ёнида унга ёрдам берган икки аёл ҳам бўлган.\n- Буни республика телевидениесида ҳам беришди. Менимча¸ Ëшларда беришди шекилли. Орқасида иккита аëл ечинтириб¸ Нексиядан тушириб¸ бир магазиннинг ичига ҳайдашди. Кўрсатганида энди бу. Яланғочлигининг тасдиғи суратда кўриниб турибди. У магазинга қочади¸ магазинчилар итариб ташлайди. Яланғоч¸ сарсон бўлди у ëқдан бу ëққа. Менинг ўзимнинг кўришим. Бу ҳокимиятнинг кўчасида бўлган. Марказий кўчада бўлган иш. Буни ўша пайтда кўп нималар видеога олиб олган.\nОзодлик: У қайдаражада яланғоч эди? Шир яланғочми?\n- Қип яланғоч. Кўкракларини¸ нималарини қўли билан тўсиб олиб кўчада югуриб юрибдида. Иккита аëл у ëқдан бу ëқдан итараяпти. Хўжайинининг сингилларими энди у билмадим. Шу иккита аëл Нексиядан тушириб¸ ечинтириб¸ у ëққа¸ бу ëққа итариб юбораяпти марказий кўчада¸ дейди бошқа бир қўқонлик суҳбатдошимиз.\nВоқеа тафсилотлари тушунарли бўлгандир.\nЖамият ва қонуннинг бугунги сонида, яна бир бор таъкидлайман, кўз кўриб, қулоқ эшитмаган, ҳар ҳолда ўзбек жамиятида кўз кўриб, қулоқ эшитмаган бу воқеага оддий ўзбекистонликлар, хотин-қизлар ҳуқуқлари ҳимояси билан шуғулланувчилар ва умуман жамиятшуносларнинг муносабати билан сиз тингловчини таништирмоқчи бўлдик.\nСуд хотинини хўрлаган шахсни 14 йилга озодликдан маҳрум қилган экан, демак уни руҳан соғ, деб топибди.\nБас шундай экан, бундай жиноят илдизларини жамиятдан излашимиз керакми?\nШу савол жавобини изламоқчи эдик мутахассислар билан. Ва ишни Қўқоннинг ўзидан, уч оддий қўқонлик киши билан суҳбатдан бошладик.\nУлардан иккисининг овозини ҳозиргина эшитдингиз.\n40 – 50 ёшлардаги уч қўқонлик билан ўтказганимиз суҳбатларни эфирга тайёрлаш жараёнида қайта эшитаётиб, бир нарсаларни тушунган бўлдик.\nМутахассислар ўз йўлига, лекин уч оддий қўқонликнинг гапларини диққат билан тингласангиз, май ойида рўй берган жиноят сабабларини тушуна бошлашингиз мумкин.\nҚўқонликларнинг воқеага муносабати.\n- Энди бир ҳисобда тарбиявий томони бор бу нарсанинг. Аëллар энди онамиз¸ синглимиз¸ қизларимиз. Гоҳида турмуш ташвишлари билан аëллар ҳар хил йўлларга кириб кетиб қолаяпти. Ҳатто эрига хиëнат қилишдан ҳам қайтмаяпти. Шунинг учун бу нарсани маданийлаштириб тарғибот қилинса яхши бўларди. Энди у йигит жаҳл устида мажбур бўлиб шу ҳолатда сазойи қилганда¸ дейди биринчи қўқонлик.\nДемак, биринчи қўқонликнинг фикрича, ўша йигитни, хотинини яланғоч кўчада сазойи қилган йигитниям тушунса бўлади. Лекин навбатдаги саволимиздан кейин фикрларига аниқлик киритди.\nОзодлик: Шу ишни тўғри деб ҳисоблайсизми?\n- Йўқ¸ инсон ҳуқуқи поймол бўлган. Бунинг энди бўлак йўли бор. Ўша ерда этакни қоқиб чиқиб кетавериш керак эди. Ë бўлмаса танбеҳ бериш керак эди. Оғзаки сўкиб уришиш керак эдию¸ элнинг ичида инсонни бунақа қилиб сазойи қилиш нотўғри¸ дейди биринчи қўқонлик.\nБиринчи қўқонлик, агар эътибор берган бўлсангиз, хотинни уриш ҳуқуқини ҳам эрда қолдирди.\nИккинчи қўқонликнинг фикрича, хиёнати учун хотинини бу қадар шарманда қилмаслик, хўрламаслик керак эди.\n- Ҳақиқатан нотўғри бу. Ундан воз кечиб¸ мусулмончасига талоғини бериб чиқиб кетса ҳам бўлаверар эди. Эшитишимча¸ иккинчи рўзғори экан. Бормай қўйса ҳам бўлаверарди. Қонуний чора шу эди. Ким билади энди асабийлашиб¸ жаҳл келса¸ ақл кетади деган мақол борку. Энди ўч олиш учунми¸ хиëнатига чидай олмай шарманда қилиш учунми қилганда энди. Европа халқлари буни онг билан нима қилади. Бизда энди қизиққонликми¸ жоҳилликми¸ нотўғри бу иш¸ дейди иккинчи қўқонлик.\nУчинчи қўқонликнинг фикри ҳам алоҳида эътиборга лойиқ. Эшитинг.\n- Мана Амир Темур буюк бобомиз. Саркарда бўлган. У нимага ғалаба қозонган? Ҳеч анализ қилиб кўрганмисиз?\nОзодлик: Қани сиз айтингчи?\n- У одамда биринчи эркаклик ғурури бўлган. Гапирган гапига жавоб берадиган¸ қаттиққўл одам бўлган. Шу билан армия тузиб¸ ғалаба қозонган. Сотқинларни¸ ваъдасига вафо қилмаганларни¸ ëлғончиларни кечирмаган. Шунинг натижасида буюк Темур бўлган. Энди шу одамнинг авлодларига қаранг.\nОзодлик: Сизнинг фикрларингиздан келиб чиқадиган бўлсак¸ аëлини ечинтириб сазойи қилган эркак лафзи ҳалол¸ ғурурли эркак бўлиб чиқаяпти тўғрими?\n- Ҳалиги аëлчи ўша одамга ваъда берганда. Иккинчи хотин қилиб олишдан олдин келишиб олинган бўлиши керак. “Сен фоҳиша йўлига кирмагин. Мен қорнингни қиламан¸ устингни қиламан¸ уй билан таъминлайман¸ бола-чақангни боқаман” деганига у хўп деб ваъда берган. Кейин бу одам иккинчи хотин қилиб олган. Тасаввур қилинг¸ сиз билан келишувни бузгани сизни ҳурмат қилмагани биринчидан. Сизни назарга илмагани бўлади. Шу ишни қилишдан олдин “Э қўшним кўриб қолиши мумкин. Гап-сўз тарқалиши мумкин. Бу одамнинг олдида мен нима бўламан” деб ўйлаш керак эди. Бу иймоннинг сустлигида.\nОзодлик: Демак¸ эри тўғри қилибдида.\n- Менинг фикримча¸ тўғри¸ дейди учинчи қўқонлик.\nХотинини яланғочлаб сазойи қилган ҳамшаҳрингизга берилган жазога муносабатингиз қандай? Бу навбатдаги саволимиз эди.\nБиринчи қўқонликнинг жавоби:\n- Бу энди ниҳоятда баланд жазо. Жуда ҳам баланд жазо. Кўчада ечинтириб сазойи қилиб олиб юриш бу даражадаги жазога лойиқ эмас. Бунинг тагида бошқа нарсалар турибди шекилли. Интернетга чиқиб кетди¸ ҳар хил гап-сўз бўлиб кетди¸ бунинг орқасидан кимлардир ўзига яраша чорасини олгандир. Бу ҳақиқий жазо эмас. Бу кимларнингдир алами устига қўйилган жазо¸ дейди биринчи қўқонлик.\nИккинчи қўқонликнинг тайинланган жазога муносабати.\n- Менимча¸ ҳозир аниқ айта олмайманку¸ 13 йилми 14 йилми берилди.\nОзодлик: Хабарларга қараганда 14 йил берилибди.\n- Бу энди жуда оғир жиноят бўлмаса керак. Инсоннинг ҳуқуқини поймол қилди. Энди ундан ҳам баттар ишлар бўлиб ëтибдию. Ë бир катта жарима қилиш керак эди. Энди урмаган¸ нима қилмаган. У аëлни ҳақоратлаган¸ нафсониятига теккан¸ дейди иккинчи қўқонлик.\nУчинчи қўқонликдан ҳам сўрадик.\nОзодлик: Демак¸ сизнинг фикрингизча¸ берилган жазо ноҳақ бўлган.\n- Ноҳақ. Менинг фикримча¸ жуда ноҳақ¸ дейди учинчи қўқонлик.\nУчалангизнинг фикрингизни билдик, чойхона гурунгларда шу воқеа муҳокама қилинганда кўпчилик нима деди, деб сўрадим.\n- Биз ҳам энди улфатлар билан обсуждат қилганмиз. Бир хиллари “Ахмоқмисан¸ ташлаб чиқиб кетавермайсанми. Бунақалардан кўп бўлса. Бошқасини олиб олардинг” деган фикрга борган¸ дейди қўқонлик суҳбатдош.\nЭътибор беринг, сазойи қилиб нима қиласан, дейдиганлар "Бундай қилиб нима қилардинг, бундайлар, яъни эрсизлар кўп бўлса, яна биттасига уйланиб олаверардингда", дейишди, деяпти қўқонлик.\n- Бир хиллари “Бу бузуқларни бундан ҳам баттар қилиш керак эди. Бу буларга дарс бўлсин. Ҳозир жуда кўпайиб кетди. Мана шунақалар ўзбек аëлларининг номини дунëда ҳам булғаб юбораяпти. Бундан баттар қилиш керак эди” деган фикрни билдирди.\nОзодлик: Мана ҳозир икки хил фикр айтдингиз. Шу иккаласидан қайси бири жамиятда кучлироқ?\n-Бир-иккитаси “ташлаб чиқиб кетавермайсанми” деб айтди. “Бизнинг аëлларимизнинг номини булғайдиган бундай бузуқиларга бу ҳам кам” дейдиганлар ҳам кам бўлдида. Кўпчиликнинг фикри шунақа бўлди¸ дейди қўқонлик суҳбатошимиз.\nМен ўйланиб қолдим, мана шундай муҳитда ўша, 14 йилга кесилган шахснинг хотинини яланғочлаб сазойи қилиши шунчаки бир тасодифми ёки қонуниятми?\nЯна бир-икки савол бердим қўқонликларга.\nОзодлик: Қўқонда¸ умуман ўртача ўзбек оиласида аëлнинг ўрни кейинги йилларда мустаҳкамроқ бўлиб бораяптими ëки аëл ҳуқуқсизроқ бўлиб бораяптими?\n- Энди менинг фикрим¸ давлатимизда ҳам кўп сиëсат нима қилинаяпти ҳалиги аëлларнинг у ëқ бу ëққа чиқиб кетаëтгани¸ мана янги қонунлар ҳам чиқди одам савдоси деган нималарга. Ҳозир бозорга чиқсангиз ҳам эркакдан кўп аëл. Кўп нималаримиз Россияга кетган. Уйланиб қўйган. Уч-тўрт ойдан кейин Россияга кетиб юбораяпти. Оилани аëл боқаяпти. Аëл боққандан кейин билингки оилада хўжайин ўша. Менинг фикримча¸ бу эски урф-одатларимизга ҳам тўғри келмайдиган нарса. Аëллар бозорга ëки бошқа ëқларга чиқиб оилани боқаëтган бўлиб¸ оилада ҳукмдор бўлаяпти¸ дейди қўқонлик суҳбатдошимиз.\nШу масалада яна бир қўқонликнинг фикрини эшитинг.\n- Мен ҳозирги кунда ҳақиқатан аëлларимиз учун ҳозирги пайтда кечаëтган ҳаëтида бир хил жойларда жуда ачинаман. Лекин у аëлнинг ҳамма ëғини бекаму кўст бутлаб қўйган эканда. Нимага бунга қўл урди билмадим. Бу бир томони. Иккинчи томони аксарият ëшлар ишсиз. Бошқа ëққа иш излаб чиқиб кетган. Аëллар қолган. Рўзғор ўшаларнинг ташвишида. Бир хил жойларда йўқчилик бор. Ана шу нарсадан аксарият одам хаëл билан юради¸ асабийлашиб юради¸ мўлжалидаги нарсасига етиша олмайди. Қолаверса¸ ўзимизнинг ўзбекчилик менталитетда топганини “тўй қиламан¸ фарзандимни уйлантираман¸ қиз чиқараман” дейди. Қизининг бўйи етиб турсаю¸ бир тийин пули бўлмаса¸ совчи келиб турса. Қандай бу? Асабийлашмай бўладими.\nОзодлик: У сиз айтган сабабларга кўра асабийлашадиган йигит эмас экан. Иккинчи хотинини ҳам бекаму кўст қилиб қўйган экан. Мана 52 ëшга кирибсиз. Кўпни кўриб қўйибсиз. Кейинги пайтларда ўзбек оиласида қанақа ўзгаришлар юз бераяпти? Эр-хотин муносабатларидаги ўзгаришлар қай томонга кетаяпти?\n- Буларнинг ҳаммасининг тагида иқтисодий масалалар туради. Бир хил оилалар энди оила бўладими? Эр Қозоғистонда¸ хотин Россияда¸ бола энанинг қўлида қолган. Бундан қанақа тарбия чиқади. Бу билан ким тарбия қилинади?\nОзодлик: Ўзбек оиласида аëл кишининг тутган ўрни кейинги йилларда баландладими ëки пастладими? Умуман олганда аëлнинг оилада гапириш ҳуқуқи борми йўқми?\n- Аëлнинг гапириш ҳуқуқи бор. Ҳозир анча аëлларимиз ривожланган. Анча ривожланган. Бемалол интернетдан фойдаланишаяпти. Онги ниҳоятда юқори. Менимча¸ ҳозир аëлларимиз эркаклардан ҳам ўтиб кетаяпти. Шунақа тадбиркор аëлларимиз бор¸ битта аëл 10 нафар эркакнинг ишини бажараяпти. Ранг баранг бўлиб кетди ҳозир. Ҳамма соҳада бор. Европанинг энг олди ривожланган давлатидаги аëлни ҳам кўришингиз мумкин¸ феодал давридаги аëлни ҳам кўришингиз мумкин.\nОзодлик: Шунақа табақаланиб қолаяпти денг.\n- Худди шундай¸ дейди бошқа бир қўқонлик суҳбатдошимиз.\nШу ўринда эркакларчи, эркаклар, ўзларингизчи, деб сўрагим келди. Лекин сўрамадим.\nЧунки эшитганим жавоблардан аллақачон бир фикрга келиб бўлган эдим.\nСизчи, азиз тингловчи, сиз қандай фикрга келдингиз?\nҲа, айтганча, учала қўқонликдан, турмуш ўртоқларингиз билан ҳам гаплашсак бўладими, деб сўрадим. Улар билан аёл ҳамкасбим суҳбатлашади, деб олдиндан айтиб ҳам қўйдим.\nМана улардан бирининг жавоби:\n- Менинг хотиним¸ илтимос лекин тўғри тушунинг¸ мен хотинимни ҳеч қачон бунақа мулоқотга ундамайман.\nОзодлик: Бўлди гап йўқ. Шунинг учун мен олдиндан узр сўраб олдим.\n- Ана гапирганим гап¸ айтганим айтган¸ деди қўқонлик суҳбатдошларимдан бири.\nБошқа икки суҳбатдошимиздан бири турмуш ўртоғи билан суҳбатлашишимизга розилик берди. Фақат мен уйга борганимдан кейин гаплашишингиз мумкин, чунки уйда телефон йўқ, мен борганимдан кейин қўл телефоним орқали гаплашасиз, деди.Шахсан мен учун масала ҳал бўлгандай эди. Шунинг учун ҳамкасбимни безовта қилмадим. Ўзим ҳам кутмадим.\nЯна бир гап: хотинини қип яланғоч қилиб Қўқон кўчаларида сазойи қилинган шахс 14 йилга аҳоли орасида порнографик материаллар тарқатишда айбланиб қамалди.\nАфтидан у содир этганга ўхшаш жиноятни одам боласи қилиши ҳатто Жиноят кодексини тузганларнинг хаёлига келмаганга ўхшайди.


Тошкентда талаба каналга чўкиб кетди | Qalampir.uz\nТошкентда талаба каналга чўкиб кетди\nЖамият\t04 Август 2019 14:50 6681\nТошкент шаҳрида 19 ёшли йигит каналга чўкиб кетди. Бу ҳақда QALAMPIR.UZ`га Фавқулодда вазиятлар вазирлиги Матбуот хизмати хабар берди.\nЖорий йилнинг 1 август куни соат 13:26 да Тошкент шаҳар ФВБ навбатчилик диспечерига фуқаро А.Муродов мурожаат қилган. У курсдоши Қашқадарё вилояти Шаҳрисабз туманида 1999 йилда туғилган Тошкент давлат техника университети 2-курс талабаси Суюнқул Турдимуродов Қичқириқ каналида чўмилиб, чўкиб кетганини айтган.\nУшбу хабарга асосан Тошкент шаҳар ФВБ Қутқарув отряди воқеа жойига бориб, қидирув ишларини бошлаган. Қидирув ишлари 1, 2, 3, 4 август кунлари олиб борилган. Қидирувнинг 4-кунида Суюнқул Турдимуродов Қутқарув отряди ғаввослари томонидан чўккан жойидан 4 км узоқликдан топилган.\nАввалроқ, Тошкент вилояти “Чорвоқ” сув омборида икки йигит чўкиб кетгани ҳақида хабар берган эдик. Чўккан ҳар икки йигитнинг жасадини топиш учун бир ҳафтадан ортиқ вақт сарфланганди.\nТошкентда ўнлаб “тунги капалаклар” қўлга олинди Ёнғиндан кейин уй эгасининг жасади топилди Тошкент аҳолиси 12 миллиондан ошиши мумкин Тошкентнинг Амир Темур кўчасидаги пиёдалар ўтиш йўли энди янада хавфсизмиш “Сергели” ва “Ўрикзор” бозорларида ижара ҳақи ўзгаради Тошкентда яна бир шаҳарча барпо этилади\n21 Январь 17:25 36091\n20 Январь 21:40 30273\n20 Январь 11:55 27504\n22 Январь 12:20 19435\n21 Январь 18:27 19387